open-index/open-wikipedia-markdown huggingface dataset:
ပရက်ဂ်မြို့

ပရက်ဂ်မြို့သည် ချက်သမ္မတနိုင်ငံ ၏ အကြီးဆုံးမြို့ နှင့် မြို့တော် ဖြစ်သည်။ဥရောပယူနီယံတွင်၁၃ခု‌မြောက်အကြီးဆုံးမြို့ဖြစ်ပြီး ဗော်တာမြစ်အနီးတွင်ရှိသည်။ ပရက်ဂ်မြို့သည်လူပေါင်း၁.၃သန်းခန့်၏အိမ်ဖြစ်သည်။ ပရက်ဂ်တွင်သမုဒ္ဒရာပိုင်းရာသီဥတုရှိပြီးမျှတသော နွေရာသီ၊အေးစိမ့်စိမ့် ဆောင်းရာသီတို့ ရှိသည်။
ပရက်ဂ်သည်အလယ် ဥရောပ၏နိုင်ငံရေး၊
စီးပွားရေး၊ ယဉ်ကျေးမှုအချက်အချာဒေသဖြစ်သည်။

## ဓာတ်ပုံပြခန် 

Prag-6040-Karlsbruecke-Hradschin-2008-gje.jpg
Prag-7240-Kampa-Altstadtblick-2008-gje.jpg
Prag-4670-Altstaedter Ring vom Rathausturm-2008-gje.jpg
Prag-4440-Altstaedter Ring-Rathaus-2008-gje.jpg
Prag-4210-Kleinseite vom Hradschin-2008-gje.jpg
Prag-4240-Gaerten am Hradschin-2008-gje.jpg
Prag-3280-Veitsdom-Sued-2008-gje.jpg
Prag-3310-Veitsdom-zum Chor-2008-gje.jpg
Prag-7140-Karmelitska-Strassenbahn 7044-2008-gje.jpg
Prag-7130-Karmelitska-2008-gje.jpg
Prag-7420-Nacht-Karlsbruecke-Altstadt-2008-gje.jpg
ဘိုဟီးမီးယား

**ဘိုဟီးမီးယား** (,  ;) ( ;) သည် ဥရောပ အလယ်ပိုင်း ချက်သမ္မတနိုင်ငံတွင် ရှိသော သမိုင်းဝင်နယ်မြေတစ်ခု ဖြစ်သည်။

## ကိုးကား
မှန်လုံအိမ်ဓာတ်ငွေ့

**မှန်လုံအိမ်ဓာတ်ငွေ့** (greenhouse gas) များသည် လေထုထဲမှ ဓာတ်ငွေ့များ ဖြစ်ပြီး အပူစွမ်းအင်တမျိုးအဖြစ် ရှိနိုင်သော အနီအောက် ရောင်ခြည်များကို စုပ်ယူနိုင်၊ ပြန်ထုတ်လွှတ်နိုင်သည့် ဓာတ်ငွေ့အားလုံးကို ဆိုလိုနိုင်သည်။ ဤဖြစ်ရပ်မှာ အခြေခံအကျဆုံး မှန်လုံအိမ် သက်ရောက်မှု ဖြစ်သည်။   ကမ္ဘာ့လေထုအတွင်း အတွေ့များသည့် မှန်လုံအိမ်ဓာတ်ငွေ့များတွင် ရေငွေ့၊ ကာဗွန်ဒိုင်အောက်ဆိုဒ်၊ မီသိန်း၊ နိုက်ထရပ်စ်အောက်ဆိုဒ်နှင့် အိုဇုန်းတို့ ပါဝင်သည်။ 

နေအဖွဲ့အစည်းအတွင်းရှိ  သောကြာဂြိုဟ် (ဗီးနပ်စ်ဂြိုဟ်)၊ အင်္ဂါဂြိုဟ် (မားစ်ဂြိုဟ်) နှင့် တိုင်တန်အရံဂြိုဟ်တို့၏ လေထုတွင်လည်း မှန်လုံအိမ်သက်ရောက်မှု ဖြစ်စေသည့် ဓာတ်ငွေ့များ ပါရှိသည်။ မှန်လုံအိမ်ဓာတ်ငွေ့များသည် ကမ္ဘာ့အပူအချိန် အပေါ် သက်ရောက်မှု ကြီးကြီးမားမား ရှိသည်။ ဤဓာတ်ငွေ့များ မရှိလျှင် ကမ္ဘာမြေမျက်နှာပြင်၏ အပူချိန်မှာ လက်ရှိထက် ပိုနှိမ့်ပြီး 33&nbsp;°C (59&nbsp;°F) သာရှိမည် ဖြစ်သည်။

၁၈၂၄-ခုနှစ်တွင် ပြင်သစ်ပညာရှင် ဂျိုးဇက်ဖူရီယေးက ဖန်လုံအိမ် အာနိသင်အကြောင်း စတင်ဖော်ထုတ်ရေးသားခဲ့သည်။ ကမ္ဘာမြေပြင်၊ ရေပြင် စသည်တို့မှ ကောင်းကင်ယံသို့ ပြန်ကန်ထွက်လာသော အပူဓာတ်များကို လေထုတွင်းရှိ ဓာတ်ငွေ့ အချို့က စုတ်ယူထိန်းသိမ်းထားခြင်းဖြင့် ကမ္ဘာကို ပူနွေးစေသည်ကို  ဖန်လုံအိမ် အာနိသင်ဟု ခေါ်သည်။ 

၁၇၅၀ ပြည့်လွန်နှစ် စက်မှုတော်လှန်ရေး စတင်ခဲ့ချိန်မှစ၍ လေထုအတွင်း မှန်လုံအိမ်ဓာတ်ငွေ့ ပါဝင်နှုန်း မြင့်တက်လာသည်။ သိပ္ပံပညာရှင်များ၏ လေ့လာတွေ့ရှိချက်များအရ ၂၀ ရာစု ခေတ်လယ်ပိုင်းမှစ ကမ္ဘာကြီးပူနွေးလာခြင်းသည် လေထုတွင်း မှန်လုံအိမ်ဓာတ်ငွေ့ သိပ်သည်းမှုနှင့် တိုက်ရိုက်ဆက်နွယ်ကြောင်း သိရသည်။ 

## ကိုးကား
.Net Framework

**Microsoft .NET Framework** သည် မိုက်ခရိုဆော့ဖ်မှ ထုတ်လုပ်သော ဝင်းဒိုး ကွန်ပျူတာ စက်လည်ပတ်ရေး စနစ် များတွင် ပါရှိသော ဆော့ဖ်ဝဲလ်နည်းပညာ တစ်ခုဖြစ်သည်။ ၎င်းတွင် ပရိုဂရမ် ရေးသားရာတွင် တွင် ကြုံတွေ့နေကြဖြစ်သော ပြဿနာများအား ဖြေရှင်းပေးနိုင်သည့် နည်းလမ်းများ ကြိုတင် ရေးသားထားသော အကြီးစား ဆော့ဖ်ဝဲလ် လိုင်ဘရီ ပါရှိသည်။ အခြားသော ပရိုဂရမ်းမင်း ဘာသာစကားများသည် စက်လည်ပတ်ရေး စနစ်ပေါ်တွင် တိုက်ရိုက် အလုပ်လုပ်သော်လည်း ဒေါ့နက် ဖရိမ်ဝပ် ရေးသားထားသော ပရိုဂရမ်များသည် သည် စက်လည်ပတ်ရေး စနစ်ပေါ်တွင် တိုက်ရိုက် အလုပ်မလုပ်ပေ။ ဒေါ့နက် ဖရိမ်ဝပ်မှ စက်လည်ပတ်ရေး စနစ်နှင့် ပရိုဂရမ်တို့ကြားတွင် ကိုယ်စားလှယ်ပမာ ဆောင်ရွက်ပေးသည်။ မိုက်ခရိုဆော့ဖ်၏ ဒေါ့နက် ဖရိမ်ဝပ်သည် ဝင်းဒိုးကို အခြေခံရေးသားထားသော ပရိုဂရမ်များကို အနာဂတ် ဝင်းဒိုးစနစ်များတွင် အလွယ်တကူ အသုံးချနိုင်ရန် မိုက်ခရိုဆော့ဖ် ၏အဓိက ကြိုးပမ်းချက်ဖြစ်သည်။

## ကျမ်းကိုး
#"Standard ECMA-335: Common Language Infrastructure (CLI)". ecma-international.org (6 ed.). ECMA. June 2012.
#"Standard ECMA-334: C# Language Specification". ecma-international.org (4 ed.). ECMA. June 2006.
#"ISO/IEC 23271:2012 Information technology - Common Language Infrastructure". iso.org (3 ed.). International Organization for Standardization. 13 February 2012.
#"ISO/IEC 23270:2006 - Information technology - Programming languages - C#". iso.org (2 ed.). International Organization for Standardization. 26 January 2012.
#"Microsoft's Empty Promise". Free Software Foundation.
Active ရေဒါ

Active ရေဒါ ဟာ radio signal source မဟုတ်တဲ့ အရာဝတ္တု တွေကို ခန့်မှန်း ရှာဖွေပေးပါတယ်။ transmitter ရဲ့ အင်တင်နာ ကနေ စူးစမ်းရှာဖွေမယ့် signal ကို ထုတ်ပေးပါတယ်။ ရှာဖွေမှုရဲ့ ရည်မှန်းချက်ဖြစ်တဲ့ အရာဝတ္တု ကို ထိပြီးပြန်လာတဲ့ signal ကို receiver ကဖမ်းယူပြီး output device ဆီကိုပို့ပေးပါတယ်။ Output device က ရှာဖွေတဲ့ အရာဝတ္တု က ဘာလဲ၊ ဘယ်လိုအခြေအနေမှာရှိလဲဆိုတဲ့ အချက်အလက်တွေကို ဖော်ထုတ်ပေးပါတယ်။
အေကေ-၄၇

အေကေ - ၄၇ ချေမှုန်းရေး ရိုင်ဖယ်ကို ရုရှား နိုင်ငံမှ **မီခေးလ် ကလာစနီကော့ဗ်** (Mikhail Kalashnikov) က ဒီဇိုင်းဆွဲ၍ ၁၉၄၇ ခုနှစ်၏ အကောင်းဆုံး မောင်းပြန်ရိုင်ဖယ် ဒီဇိုင်းဆုကို ရရှိခဲ့သည်။ AK 47 နှင့် AKS 47 ဟူ၍ နှစ်မျိုး ထုတ်လုပ်ခဲ့သည်။ ၁၉၄၉ တွင် ဆိုဗီယက် တပ်နီတော်၏ တပ်များအတွက် စတင်အသုံးပြုခဲ့သည်။ ယခင် ဝါဆော နိုင်ငံများ၏ အဓိက ချေမှုန်းရေး ရိုင်ဖယ် ဖြစ်သည်။ အေကေ-၄၇ ၏ စကားလုံးရင်းမြစ်မှာ တီထွင်သူ Avtomat Mikhail Kalsshnikov မှ ၁၉၄၇ ခုနှစ်တွင် တီထွင်ခဲ့သည်ဟု အမှတ်အသားပြုသည့်အနေဖြင့် သူ့နာမည် ရှေ့စာလုံး A နှင့် နောက်နာမည်မှ K ကိုယူကာ AK-47 ဟုနာမည်ပေးခဲ့ခြင်းဖြစ်သည်။

## သွင်ပြင် လက္ခဏာများ 
အေကေ - ၄၇ ကို ရိုးရှင်းပြီး ထုတ်လုပ်မှု ကုန်ကျစရိတ် သက်သာအောင် ဒီဇိုင်းဆွဲထားခြင်း ဖြစ်ပြီး သန့်ရှင်းရေး ပြုလုပ်ရန်နှင့် အထွေထွေ ပြင်ဆင်ရန်လည်း အလွန်လွယ်ကူသည်။ လက်တွေ့ အသုံးပြုမှုများအရ အေကေ ၄၇ တစ်လက်၏ သက်တမ်းသည် နှစ်ပေါင်း ၂၀ မှ ၄၀ အတွင်း ကောင်းမွန်စွာ အသုံးပြု၍ ရကြောင်း တွေ့ရသည်။ ထူးခြားချက်မှာ ရေစိုဒဏ်ကို ကောင်းစွာခံနိုင်ခြင်းဖြစ်သည်။ နောက်ပိုင်း မျိုးကွဲများ ထွက်ပေါ်လာသော်လည်း မူရင်း သွင်ပြင်လက္ခဏာ ဖြစ်သည့် ရိုးရှင်းပြီး ပြုပြင်ထိန်းသိမ်းမှု လွယ်ကူသည့် ပုံသဏ္ဌာန်မှာ ဆက်လက် တည်ရှိဆဲ ဖြစ်သည်။

## အသုံးပြုသည့် နိုင်ငံများ 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## ကိုးကား
ပရိုဂရမ် ကောင်တာ

Program Counter ဆိုသည်မှာ processor(CPU) အတွင်းရှိ register တစ်ခုပင်ဖြစ်သည်။ Program Counter ၏အဓိကလုပ်ဆောင်ချက်မှာ ရှေ့လာမည့် clock cycle တွင် တွက်ချက်လုပ်ဆောင်မည့် အမိန့်ပေးစေခိုင်းချက်(instruction)၏ မန်မိုရီပေါ်ရှိလိပ်စာ(memory address)ကို ခေတ္တသိမ်းစည်းထားပေးသည်။ ဥပမာ ယခု clock cycle တွင် address 20 က instruction ကိုတွက်ချက်နေသည်ဆိုပါစို့။ ဒါဆိုလျင် program counter ပေါ်တွင် 21 ရှိနေသည်။ သို့မှသာ နောက် clock cycle တစ်ခုတွင် address 21 ပေါ်ရှိ instruction ကိုလုပ်ဆောင်နိုင်မည်ဖြစ်သည်။ clock cycle ပြောင်းသွားသည့်အခါ program counter ကပြသည့် address 21 ကို memory တွင်ဖတ်၍ instruction ကို CPU ပေါ်သို့ ဆွဲတင်(fetch)သည်။ ပြီးသည်နှင့် program counter ကို တစ်တိုး(increment)လိုက်သည်။ ထိုအခါ program counter ရှိတန်ဖိုးမှာ 22 ဖြစ်သွားသည်။ address 21 ရှိ instruction ကိုတွက်နေသည့်အချိန်၌ program counter တွင် address 22 ကအသင့်ရှိနေသည်။
Visual Component Library

**VCL** (Visual Component Library) သည် အမြင်ထည် (visual component) ကိုအခြေံသော Microsoft Windows application များ ပြုလုပ်ရန် C++ နှင် Delphi တို့အတွက် Borland မှ ထုတ်လုပ်သော framework ဖြစ်သည်။ ထို VCL framework ကို Object Pascal ဖြင်ရေးသားသည်။
ဘရစ်ချ် ပတ်လမ်း

(၁)	လျှပ်စစ်စီးနိုင်သည့် path နှစ်ခုအကြား ဆားကစ်ပြားပေါ်တွင် ဆက်သွယ်ထားချက် တစ်ရပ်ဖြစ်သည်။ 
(၂)	ဒိုင်အုတ် လေးခုပါဝင်သော လှိုင်းပြည့် rectifier (AC ကို DC ပြောင်းသည့် device) တစ်ခုဖြစ်သည်။ 
(၃)	အပူချိန်လွန်ကဲ့မှုနှင့် အခြားအမှားပါ အခြေအနေမျိုးများကို အစားထိုးကာကွယ်ပေးရန် အချို့သော data acquisition transducer များတွင် အသုံးပြုသည့် ဓာတ်စီးပတ်လမ်းတစ်ခုဖြစ်သည်။ ဤစနစ်သည် ခုခံမှု ( လျှပ်ခံအား ) အတိအကျ တိုင်းတာရေးအတွက် ကျယ်ကျယ်ပြန့်ပြန့် အသုံးပြုသည်။ Wheatstone bridge ဟုခေါ်သည့် နည်းစနစ်တစ်ခုမှ ဆင်းသက်လာခြင်းဖြစ်သည်။ Pressure သို့မဟုတ် Stress တိုင်းတာရာတွင် ဖြစ်ပေါ်လာသည့် ခုခံမှုအပြောင်းအလဲ အနည်းငယ်ကိုဖော်ပြရန်အတွက် bridge circuit ခေါ် ပေါင်းကူးလျှပ်စီးပတ်လမ်းတစ်ခု လိုအပ်သည်။
ဘိုက် (ကွန်ပျူတာ)

ကွန်ပျူတာသိုလှောင်စနစ်မှာ အသုံးပြုတဲ့ ယူနစ်ဟာ ကွန်ပျူတာ Binary စနစ်နဲ့ အနည်းငယ်ကွဲပြားပါတယ်။ Binary စနစ်မှာ Base 2 (21 22 23 … 2n) ကို အသုံးပြုပြီး သိုလှောင်စနစ်မှာတော့ Base 10 (101, 102, 103, ..., 10n) ကို အသုံးပြုပါတယ်။

#### Bit (b) 
Bit (ဘစ်) ဆိုတာ ကွန်ပျူတာ သိုလှောင်စနစ်ရဲ့ အသေးငယ်ဆုံး Unit တစ်ခု ဖြစ်ပါတယ်။ Bit ရဲ့အရှည်ကောက်ကတော့ Binary Digit ဖြစ်ပါတယ်။ Bit ကို ဖော်ပြတဲ့နေရာမှာ အင်္ဂလိပ်အက္ခရာ b အသေး နဲ့လည်း ဖော်ပြလေ့ရှိပါတယ်။ 4 bit ဟာ 1 nibble နဲ့ ညီမျှပါတယ်။

#### Byte (B) 
Byte (ဘိုက်) ဆိုတာ ကွန်ပျူတာ သိုလှောင်စနစ် မှာ 8 bit နဲ့ ညီမျှပါတယ်။ ကွန်ပျူတာ စနစ်မှာ စာလုံးတစ်လုံး (1 Character) ဟာ 1 Byte ရှိပါတယ်။ Byte ကို ဖော်ပြတဲ့နေရာမှာ အင်္ဂလိပ် အက္ခရာ B အကြီး နဲ့ ဖော်ပြလေ့ရှိပါတယ်။ 

1 Byte = 8 bit

#### KiloByte (kB) 
Kilobyte (ကီလိုဘိုက်) ဆိုတာ ကွန်ပျူတာ သိုလှောင်စနစ် မှာ 1,000 (1 x 103) Byte နဲ့ ညီမျှပါတယ်။ 1 Kilobyte ဟာ 1,000 bit နဲ့လည်း ညီမျှပါတယ်။ Kilobyte ကို ဖော်ပြတဲ့နေရာမှာ အင်္ဂလိပ် အက္ခရာ kB နဲ့ ဖော်ပြလေ့ ရှိပါတယ်။ 

1 KB = 1,024 B

#### MegaByte (MB) 
Megabyte (မဂါဘိုက်) ဆိုတာ ကွန်ပျူတာ သိုလှောင်စနစ် မှာ 1,000,000 B (1 x 106 B) နဲ့ ညီမျှပါတယ်။ 1 Megabyte ဟာ 1,000 KB နဲ့လည်း ညီမျှပါတယ်။ Megabyte ကို ဖော်ပြတဲ့နေရာမှာ အင်္ဂလိပ် အက္ခရာ MB နဲ့ ဖော်ပြလေ့ ရှိပါတယ်။

1 MB = 1,024 kB

1 MB = 1,048,576 (1 x 106) B

#### GigaByte (GB) 
Gigabyte (ဂစ်ဂါဘိုက်) ဆိုတာ ကွန်ပျူတာ သိုလှောင်စနစ် မှာ 1,000,000,000 B (1 x 109 B) နဲ့ ညီမျှပါတယ်။ 1 Gigabyte ဟာ 1,000 MB နဲ့လည်း ညီမျှပါတယ်။ Gigabyte ကို ဖော်ပြတဲ့နေရာမှာ အင်္ဂလိပ် အက္ခရာ GB နဲ့ ဖော်ပြလေ့ ရှိပါတယ်။ 

1 GB = 1,024 MB

1 GB = 1,073,741,824 (1 x 109) B

#### TeraByte (TB) 
Terabyte (တယ်ရာဘိုက်) ဆိုတာ ကွန်ပျူတာ သိုလှောင်စနစ် မှာ 1,000,000,000,000 B (1 x 1012 B) နဲ့ ညီမျှပါတယ်။ 1 Terabyte ဟာ 1,000 GB နဲ့လည်း ညီမျှပါတယ်။ Terabyte ကို ဖော်ပြတဲ့နေရာမှာ အင်္ဂလိပ် အက္ခရာ TB နဲ့ ဖော်ပြလေ့ ရှိပါတယ်။ 

1 TB = 1,024 GB

1 TB = 1,099,511,628,000 (1 x 1012) B

#### PetaByte (PB) 
Petabyte (ပီတာဘိုက်) ဆိုတာ ကွန်ပျူတာ သိုလှောင်စနစ် မှာ 1,000,000,000,000,000 B (1 x 1015 B) နဲ့ ညီမျှပါတယ်။ 1 Petabyte ဟာ 1,000 TB နဲ့လည်း ညီမျှပါတယ်။ Petabyte ကို ဖော်ပြတဲ့နေရာမှာ အင်္ဂလိပ် အက္ခရာ PB နဲ့ ဖော်ပြလေ့ ရှိပါတယ်။ 

1 PB = 1,024 TB

1 PB = 1,125,899,907,000,000 (1 x 1015) B

#### Exabyte (EB) 
Exabyte (အိတ်ဆာဘိုက်) ဆိုတာ ကွန်ပျူတာ သိုလှောင်စနစ် မှာ 1,000,000,000,000,000,000 B (1 x 1018 B) နဲ့ ညီမျှပါတယ်။ 1 Exabyte ဟာ 1,000 PB နဲ့လည်း ညီမျှပါတယ်။ Exabyte ကို ဖော်ပြတဲ့နေရာမှာ အင်္ဂလိပ် အက္ခရာ EB နဲ့ ဖော်ပြလေ့ ရှိပါတယ်။ 

1 EB = 1,024 PB

1 EB = 1,152,921,505,000,000,000 (1 x 1018) B

#### Zettabyte (ZB) 
Zettabyte (ဇက်တာဘိုက်) ဆိုတာ ကွန်ပျူတာ သိုလှောင်စနစ် မှာ 1,000,000,000,000,000,000,000 B (1 x 1021 B) နဲ့ ညီမျှပါတယ်။ 1 Zettabyte ဟာ 1,000 EB နဲ့လည်း ညီမျှပါတယ်။ Zettabyte ကို ဖော်ပြတဲ့နေရာမှာ အင်္ဂလိပ် အက္ခရာ ZB နဲ့ ဖော်ပြလေ့ ရှိပါတယ်။ 

1 ZB = 1,024 EB

1 ZB = 1,000,000,000,000,000,000,000(1 x 1021) B

#### YottaByte (YB) 
Yottabyte (ယော့တာဘိုက်) ဆိုတာ ကွန်ပျူတာ သိုလှောင်စနစ် မှာ 1,000,000,000,000,000,000,000,000 B (1 x 1024 B) နဲ့ ညီမျှပါတယ်။ 1 Yottabyte ဟာ 1,000 EB နဲ့လည်း ညီမျှပါတယ်။ Yottabyte ကို ဖော်ပြတဲ့နေရာမှာ အင်္ဂလိပ် အက္ခရာ YB နဲ့ ဖော်ပြလေ့ ရှိပါတယ်။ 

1 YB = 1,024 ZB

1 ZB = 1,000,000,000,000,000,000,000,000 (1 x 1024) B

## ကိုးကား
စီအိုင်အေ

**စီအိုင်အေ** သည် အမေရိကန်ပြည်ထောင်စု၏ ဗဟိုထောက်လှမ်းရေးအဖွဲ့ (Central Intelligence Agency) ကို ခေါ်ဆိုခြင်း ဖြစ်သည်။ ကမ္ဘာ့နိုင်ငံများနှင့် အစိုးရများ၏ သတင်းအချက်အလက်များ စုဆောင်းထိန်းသိမ်းခြင်း ကိစ္စများ ဆောင်ရွက်သည်။ ထို့ပြင် အခြားနိုင်ငံများ၏ အရေးအခင်းများကို စွပ်ဖက်ခြင်း၊ အမေရိကန်၏ ဩဇာအာဏာကို ချဲ့ထွင်ခြင်း၊ လျှို့ဝှက်လုပ်ကြံခြင်း အစရှိသည့် စစ်ဆင်ရေးများကိုလည်း ကျယ်ပြန့်စွာဆောင်ရွက်သည်။

## ကိုးကား
စာလုံး သိမ်းဆည်းပုံ

**စာလုံး သိမ်းဆည်းပုံ** (character encoding) တွင် character set မှ စာလုံးများ အစဉ်အတိုင်း ဆက်စပ်ချက်ကို ဖော်ပြသော ကုဒ် (code) များပါဝင်သည်။ ထိုကုဒ်များကို ကွန်ပြူတာတွင် စာအဖြစ်သိမ်းဆည်းရလွယ်ရန်နှင့် အဝေးပြော တယ်လီဖုန်း ကွင်ယက်များတွင် သယ်ယူရလွယ်စေရန် သဘာဝ ကိန်း၊ octets သို့မဟုတ် လျှပ်စစ် အဖြတ် (electrical pulse) များ အဖြစ်သိမ်းဆည်းသည်။ ထင်ရှားသော ဥပမာများမှာ Latin alphabet ကို telegraph key အတို အရှည် များဖြင့်ပြသော Morse code နှင် စာ, ဂဏန်း နှင့် အခြား သင်္ကေတ များကို သိမ်းဆည်းသော ASCII တို့ဖြစ်ကြသည်။
စီမံအုပ်ချုပ်မှု ဒီပလိုမာ

စီမံအုပ်ချုပ်မှု ဒီပလိုမာ(Diploma in Manamgement and Administration) ကို ရန်ကုန်စီးပွားရေး တက္ကသိုလ် ၊ စီမံခန့်ခွဲမှု ပညာဌာနမှ ဖွင့်လှစ် သင်ကြားသည်။

DMA program ကို ၁၉၅၅ ခုနှစ်တွင် ရန်ကုန်တက္ကသိုလ် Department of Commerce and Administration Studies မှစတင် တည်ထောင်ဖွင့်လှစ်ခဲ့သည်။ ပရော်ဖက်ဆာ ဦးဝီလျှံပေါ (Professor William Paw) ဦးဆောင်ပြီး အခြား ပရော်ဖက်ဆာများ၏ ပူးပေါင်းမှု၊ University of Utah မှ exchange professor များ၊ ဝန်ကြီးဌာနများမှ အဆင့်မြင့် အရာရှိကြီးများ ပါဝင်သည်။ 

စီမံအုပ်ချုပ်မှု ဒီပလိုမာကို စီးပွားရေးနှင့် စက်မှုလုပ်ငန်း လိုအပ်ချက် ကြီးထွားမှုအတွက် စွမ်းဆောင်ရည် ပြည့်ဝသော မန်နေဂျာများ၊ ကျွမ်းကျင်သော အုပ်ချုပ်သူများ ဖြည့်ဆည်းပေးရန်အတွက် စတင် ဒီဇိုင်းရေးဆွဲခဲ့သည်။ DMA program သည် ကောင်းစွာအောင်မြင်ခဲ့ပြီး ပုဂ္ဂလိကနှင့် ဌာနဆိုင်ရာ သင်တန်းသားများကို ဆွဲဆောင်နိုင်ခဲ့သည်။ case ကိုတင်ပြပြီး သင်တန်းသားများ၏ အမြင့်ဆုံး စွမ်းဆောင်ရည်သို့ တိုးတက်စေမည့် အပြန်အလှန် ဆွေးနွေးသင်ကြားသည့် novel teaching methods ကိုအသုံးပြုသည်။
ဒက်ဆု မီရာ့ဂျ် ၂၀၀၀

Mirage 2000 သည် ပြင်သစ်နိုင်ငံ၏ Dassault Aviation မှ ထုတ်လုပ်သော ဘက်စုံသုံး ဂျက်တိုက်လေယာဉ် ဖြစ်ပြီး လက်ရှိတွင် ကမ္ဘာ့နိုင်ငံပေါင်း (၉) နိုင်ငံ၌ အသုံးပြုလျက် ရှိကာ အစီးပေါင်း (၆၀၀) ကျော် ထုတ်လုပ်ပြီးဖြစ်သည်။

## အခြေခံ အချက်အလက်များ 
* လေယာဉ်သား (၁) ဦး
* လေယာဉ်အလျား (၁၄.၃၆) မီတာ
* တောင်ပံအလျား (၉.၁၃) မီတာ
* လေယာဉ်အမြင့် (၅.၃) မီတာ
* အမြင့်ဆုံး အမြန်နှုန်း = အသံထက် (၂.၂) ဆ

## သုံးစွဲလျက်ရှိသော နိုင်ငံများ 
*  (ဒီဇင်ဘာ ၂၀၁၃ တွင် အနားပေးခဲ့သည်)
* 
* 
* 
* 
* 
* 
* 
* 

## ကိုးကား 
ကဏ္ဍ:နည်းပညာ
ကဏ္ဍ:တိုက်လေယာဉ်
အာကီနို

** မာရီယာ ကိုရာဇွန် အာကီနို** (Maria Corazon "Cory" Sumulong Cojuangco Aquino)(၂၅ ဇန္နဝါရီ ၁၉၃၃ – ၁ ဩဂုတ် ၂၀၀၉) သည် ဖိလစ်ပိုင်နိုင်ငံ၏ ဒီမိုကရေစီ ရှေ့ဆောင် သမ္မတဟောင်းတဦးဖြစ်သည်။ သူမသည် ၁၉၈၆ ခုနှစ်မှ ၁၉၉၂ ခုနှစ်အထိ ဖိလစ်ပိုင်နိုင်ငံ၏ ၁၁ ဆက်မြောက် သမ္မတအဖြစ် ထမ်းရွက်ခဲ့သည်။ သူမသည်လည်း ဖိလစ်ပိုင်၏ ပထမဦးဆုံးသော အမျိုးသမီး သမ္မတ ဖြစ်သလို အာရှနိုင်ငံများအကြား ပထမဦးဆုံးသော အမျိုးသမီး သမ္မတဖြစ်သည်။ သူမသည် ၂၀၀၉ ဩဂုတ် ၁ ရက်နေ့တွင် အူမကင်ဆာရောဂါကြောင့် ဘဝတပါးသို့ ကူးပြောင်းသွားပြီဖြစ်သည်။  

မိမိကိုယ်ကို “အိမ်ထောင်ရှင်မတဦး”သာ ဖြစ်ကြောင်း ခံယူထားသည့် အာကီနိုသည်  ဖိလစ်ပိုင် ဆီးနိတ်အမတ် ဘန်နစ်နို အာကီနို ဂျူနီယာ (Benigno Aquino, Jr.) (၁၉၃၂–၁၉၈၃) နှင့် လက်ထပ်ထိမ်းမြားခဲ့သည်။ ဘန်နစ်နို အာကီနိုသည် ထိုစဉ်အခါက အာဏာရှင် သမ္မတ ဖာဒီနန် မားကို့စ် (Ferdinand Marcos) အား ဆန့်ကျင်သည့် အတိုက်အခံ ခေါင်းဆောင်ဖြစ်သည်။ 

၁၉၈၃ ခုနှစ်တွင် ဘန်နစ်နို အာကီနိုသည် အမေရိကန် ပြည်ထောင်စုသို့ ထွက်ပြေးတိမ်းရှောင်ရာမှ ဖိလစ်ပိုင်သို့ ပြန်လာပြီးနောက် လုပ်ကြံခံခဲ့ရသည်။ နိုင်ငံရေး အတွေ့အကြုံမရှိသည့် အာကီနိုသည် သူမ၏ခင်ပွန်းသည် ကွယ်လွန်ပြီးနောက် အတိုက်အခံ အင်အားစုများအား စည်းလုံးမှုရှိစေသည့် အဓိက ပုဂ္ဂိုလ်တဦးဖြစ်လာခဲ့သည်။ အတိုက်အခံ အင်အားစု၏ နားချဆော်ဩမှုကြောင့် အာကီနိုသည် လက်ရှိသမ္မတ မားကို့စ်နှင့်အပြိုင် ၁၉၈၆ ခုနှစ် သမ္မတရွေးကောက်ပွဲတွင် ဝင်ရောက်ယှဉ်ပြိုင်ခဲ့သည်။ ရွေးကောက်ပွဲအတွင်း မဲလိမ်မှုများရှိသည်ဟု သတင်းလောကမှ ကျယ်ကျယ်ပျံ့ပျံ့ ဖော်ပြနေသည့်ကြားထဲ သမ္မတ မားကို့စ်က ရွေးကောက်ပွဲကို အနိုင်ရကြောင်း ကြေညာခဲ့သည်။ ထို့နောက် ဖိလစ်ပိုင်တွင် မားကို့စ် အာဏာကျစေသည့် ငြိမ်းချမ်းသည့် “ပြည်သူ့အင်အား တော်လှန်ရေး” (People Power Revolution) စတင်ခဲ့ကာ အာကီနိုအား သမ္မတအဖြစ် တင်မြောက်ခဲ့ကြသည်။  

## ကိုးကား
ကွန်ပျူတာ ဟတ်ဒ်ဝဲလ်

ကွန်ပြူတာ Hardware အချို့.....
* Monitor
* Keyboard
* Mouse
* CPU(Central Processing Unit)
* Printer 
* HardDisk
* Motherboard
* RAM
* Graphic Card
* Drives (CD /DVD)
*Power Supply
* Floppy Disk စသည်ဖြင့်........
မြို့ထောင့်စေတီ

စစ်ကိုင်းတိုင်းဒေသကြီး၊ရွှေဘိုခရိုင်၊ရွှေဘိုမြို့၏ အရှေ့ မြောက်ဘက်တွင် တည်ရှိသည်။ အလောင်းမင်းတရား တည်ထားခဲ့သည်။ အလောင်းမင်းတရားသည် ဟံသာဝတီ(ပဲခူး)တွင် နေထိုင်စဉ် ရွှေမော်ဓောဘုရားအား ဖူးမြော်ခဲ့ပြီး ကြည်ညိုသဒ္ဓါပွားများကာ ရွှေဘိုသို့ ပြန်လည်အရောက်တွင် တည်ထားကိုးကွယ်ခဲ့သည်။ မူလက **မော်ဓောမြင်သာစေတီတော်**ဟု ဘွဲ့အမည်ထားခဲ့သော်လည်း နောက်ပိုင်းတွင် **မြို့ထောင့်စေတီ**ဟုသာ အမည်တွင်ခဲ့သည်။

မြို့ထောင့်စေတီ သည် ရွှေဘိုမြို့၏ အရှေ့မြောက်ထောင့်အရပ်တွင် ရှိပြီး ရွှေဘိုသမိုင်းတွင် အရေးပါသည့် စေတီတစ်ဆူဖြစ်သည်။ ဘုရားပွဲတော်ကို နှစ်စဉ် တော်သလင်းလပြည့်ကျော် ၇ ရက်နေ့မှ သီတင်းကျွတ်လဆန်း ၁ ရက်နေ့အထိ ၁၀ ရက်တိုင်တိုင် ကျင်းပကာ အထက်အညာဒေသတစ်လျှောက်အလွန်စည်ကားသည့် ဘုရားပွဲတော်ထဲပါသည်။ 

ဘုရားပွဲတော်၌  ခြင်းအလှခတ်ပြပွဲများ၊ လှေလှော်ပြိုင်ပွဲများပါ ထည့်သွင်းကျင်းပသည်။

## ကိုးကား
မိဖုရား

## မိဖုရားကြီး ၄ မျိုး
၎င်း တို့၏ သရုပ်အဓိပ္ပာယ်ကို အောက်ပါမဃဒေဝလင်္ကာသစ်စကားဖြင့်ထင်ရှားစေသည်။ 

'ရွှေထီးပြောင်ပြောင်၊ နန်းဆောင်ဆောင်ထက်၊ 
မြောက် တောင်, အနောက်၊ 
အလယ်မြှောက်၍၊ လေးယောက် မိဖုယား၊ 
အကြီးထားမှ'။

* အကျယ်ကို နန်းရမိဖုရားမျိုး ၄ ပါးမှာ ကြည့်ပါ။

## မိဖုရား ၈ ပါး ရေတွက်ပုံ 
ကဏ္ဍ:မြန်မာနိုင်ငံ၏ သမိုင်း
ကဏ္ဍ:မြန်မာဝေါဟာရများ
ဗမာ့သူရဲကောင်း (သီချင်း)

**ဗမာ့သူရဲကောင်း** သီချင်းသည် သဟာယ ဆရာတင်ရေးသားခဲ့ပြီး အဆိုတော်မျိုးချစ်က သီဆိုခဲ့သော ၁၉၄၂ သီချင်းတစ်ပုဒ်ဖြစ်သည်။ နောက်ပိုင်းတွင် အဆိုတော် ကိုမြကြီး က ပြန်လည်သီဆိုခဲ့သည်။ မူလရေးသားစဉ် သီချင်းအမည်မှာ ဗမာ့သူရဲကောင်း ဖြစ်သော်လည်း ပညာရေးဝန်ကြီးဌာန စတုတ္ထတန်း သင်ရိုးသစ် မြန်မာစာဖတ်စာတွင် "မြန်မာ့သူရဲကောင်း" အမည်ဖြင့် ဖော်ပြထားပြီး စာသားများတွင်လည်း ဗမာ အစား မြန်မာ ပြောင်းလဲဖော်ပြခဲ့သည်။

## နောက်ခံ 
ဗိုလ်ချုပ်အောင်ဆန်းနှင့် ရဲဘော်သုံးကျိပ်တို့သည် လွတ်လပ်ရေးအတွက် ဂျပန်နိုင်ငံ၌ စစ်ပညာသင်ကြားခဲ့ပြီး ၁၉၄၂ ခုနှစ် မတ်လ ၈ ရက်နေ့တွင် ဗိုလ်ချုပ်အောင်ဆန်း ခေါင်းဆောင်သော ဗမာ့လွတ်လပ်ရေးတပ်မတော်သည် ရန်ကုန်မြို့ကို သိမ်းပိုက်ခဲ့သည်။ ဗိုလ်ချုပ်အောင်ဆန်းနှင့် ရဲဘော်သုံးကျိပ်တို့၏ စွမ်းဆောင်မှုများကို ဂုဏ်ပြုသည့်အနေဖြင့် သဟာယဆရာတင်က ဗမာ့သူရဲကောင်း သီချင်းကို ရေးသားခဲ့ကာ အဆိုတော်မျိုးချစ်က သီဆိုခဲ့သည်။

## စာသား 
## ကိုးကား
# စတုတ္ထတန်း မြန်မာဖတ်စာ (သင်ရိုးသစ်)
သုဝဏ္ဏဘူမိလေဆိပ်

**သုဝဏ္ဏဘူမိလေဆိပ်**(အင်္ဂလိပ်: Suvarnabhumi Airport; ထိုင်း: ท่าอากาศยานสุวรรณภูมิ) သည် ထိုင်းနိုင်ငံ မြို့တော် ဘန်ကောက်အရှေ့ဘက် ၂၅ ကီလိုမီတာ အကွာတွင် တည်ရှိပြီး ဘန်ကောက်နှင့် အရှေ့တောင်အာရှ နိုင်ငံများအကြား ကူးသန်းသွားလာကြသည့် လေယာဉ်ခရီးသည်များအား အကျိုးဆောင်လျက်ရှိသည်။ ဘန်ကောက်မြို့တွင် အပြည်ပြည်ဆိုင်ရာ လေဆိပ် ၂ ခု ရှိသည့်အနက် အဓိကလေဆိပ် ဖြစ်သည်။ အခြားအပြည်ပြည်ဆိုင်ရာ လေဆိပ်မှာ ဒွန်မောင်း အပြည်ပြည်ဆိုင်ရာလေဆိပ်ဖြစ်သည်။  သုဝဏ္ဏဘူမိ လေဆိပ်သည် မြေဧရိယာ ၁၉၈၀ ဟက်ကာ (၇၄၀၀ ဧက) ကျယ်ဝန်းသည်။ 

သုဝဏ္ဏဘူမိလေဆိပ်အား ၂၀၀၆ ခုနှစ် စက်တင်ဘာလ ၁၅ ရက်နေ့တွင် ပြည်တွင်းလေယာဉ် အချို့အတွက် ဖွင့်လှစ်ခဲ့ပြီး ၂၈ ရက်နေ့တွင် ပြည်တွင်းလေယာဉ်အများစုနှင့် အပြည်ပြည်ဆိုင်ရာ လေယာဉ်များအတွက် ဖွင့်လှစ် လည်ပတ်ခဲ့သည်။  သုဝဏ္ဏဘူမိလေဆိပ်သည် အပြည်ပြည်ဆိုင်ရာထိုင်း လေကြောင်းလိုင်း၊ ဘန်ကောက် လေကြောင်းလိုင်း၊ အောရီရန့်ထိုင်း လေကြောင်းလိုင်း တို့၏ အခြေစိုက်လေဆိပ်ဖြစ်သည်။ 

သုဝဏ္ဏဘူမိ (ရွှေရောင်မြေ) ဟူသောနာမည်ကို ထိုင်းနိုင်ငံ ဘုရင်မင်းမြတ် ဘူမိဗလအတုလျတေဇကိုယ်တိုင် ရွေးချယ်ခဲ့ခြင်းဖြစ်ပြီး ရွှေနိုင်ငံဖြစ်သော ထိုင်းနိုင်ငံကို ရည်ညွှန်းခြင်းဖြစ်သည်။ သုဝဏ္ဏဘူမိ လေဆိပ်သည် ၁နှစ်လျှင် ခရီးသည် ၅၃ သန်း ဝန်းဆောင်မှုပေးနိုင်ကာ ကမ္ဘာပေါ်တွင် အခု (၂၀)မြောက် အလုပ်အများဆုံး လေဆိပ်ဖြစ်သည်။  

လေဆိပ်ကုဒ် "BKK"ကို ဒွန်မောင်းလေဆိပ်မှ လွှဲပြောင်းရယူခဲ့သည်။ 

## လေကြောင်းလိုင်းနှင့် ပျံသန်းရာမြို့များ 
### ခရီးသည်
## ကိုးကား
မုတ်သုံ၊ ပန်းချီဆရာ

**မုတ်သုံ**သည် မြန်မာပန်းချီဆရာ တစ်ဦး ဖြစ်သည်။

ပန်းချီဆရာ မုတ်သုံကို ၁၉၅၆ ခုနှစ်၊ ဇန်နဝါရီလ၊(၂၄)ရက်တွင် ထီးလင်းမြို့နယ်၊ ကင်ပန်ရွာ၌ မွေးဖွားခဲ့သည်။ မိဘနှစ်ပါးအမည်မှာ မြေတိုင်းအင်စပက်တော် ဦးကျော်ဟိန်းနှင့် ဒေါ်နန်းကြွယ်တို့ ဖြစ်သည်။ မွေးချင်း မောင်နှမ ခြောက်ယောက်ရှိပြီး ငါးယောက်မြောက် ဖြစ်သည်။ 

## ငယ်ဘဝ
နှစ်နှစ်သားအရွယ်တွင် ပခုက္ကူမြို့ သို့ ပြောင်းရွေ့နေထိုင်ခဲ့ရသည်။ ပခုက္ကူ အ.ထ.က(၁)ကျောင်းတွင် ပညာသင်ကြားပြီး နဝမတန်းအထိ နေခဲ့သည်။ ၁၉၇၄-ခုမှ ၁၉၇၇-ခုနှစ်အထိ မန္တလေးပန်းချီနှင့် ပန်းပုကျောင်း တက်ခဲ့သည်။ သင်တန်းဆင်းပြီးနောက် ရန်ကုန်သို့ ပြောင်းလာကာ ပန်းချီနဲ့ပတ်သတ်၍ ဘဝတစ်လျှောက်လုံးအသက်မွေးခဲ့သူဖြစ်သည်။ 

ပန်းချီဆရာ မုတ်သုံသည် ရန်ကုန်မြို့၊ ဘောက်ထော်တွင် နေထိုင်သည်။
 
## ကိုးကား
မုဒုံမြို့

မုဒုံမြို့သည် မြန်မာနိုင်ငံ အောက်ပိုင်း မွန်ပြည်နယ်၊ မော်လမြိုင်ခရိုင်၊ မုဒုံမြို့နယ်၏  မြို့ပိုင်ရုံးစိုက်ရာမြို့ ဖြစ်သည်။ ရန်ကုန်၊ မော်လမြိုင်၊ သံဖြူဇရပ်၊ ရေး၊ ထားဝယ်၊ ကားလမ်းမပေါ်တွင်တည်ရှိသည်။ မုဒုံမြို့သည် မော်လမြိုင်မြို့တောင်ဘက် ၁၈ မိုင်အကွာ မော်လမြိုင်ကျိုက္ခမီ မော်တော်ကားလမ်းပေါ်၌ လည်းကောင်း၊ ၁၅ မိုင် အကွာ မော်လမြိုင်မြို့နှင့် ရေးမီးရထားလမ်းပေါ်၌လည်းကောင်းတည်ရှိရာ အဆက်အသွယ်ကောင်း၍ အသွားအလာ လွယ်ကူသဖြင့် ကူးသန်းရောင်းဝယ်ရေးတွင် စည်ကားသည်။ မော်တော်ကားလမ်းသည် မြို့၏ အရှေ့ဘက်၌ရှိ၍ 
မီးရထားလမ်းသည် မြို့၏ အနောက်ဘက်ဆုံးတွင်ရှိသည်။

## အမည်ရင်းမြစ် 
မုဒုံမြို့သည် မွန်မြို့ဖြစ်သည်အားလျော်စွာ မွန်ဘာသာဖြင့် (မုဟ်ဍုင်) (မြန်မာအသံ - မုဒုံ) မုဟ် သည် အစွန်း၊ ဍုင် သည် မြို့ အစွန်းကျသောမြို့ဟု ဆိုလိုသည်။

## လူမှုပထဝီဝင် 
မုဒုံမြို့ပေါ်တွင် ၂၀၁၄ ခုနှစ် သန်းခေါင်စာရင်းအရ လူဦးရေ ၅၂,၅၁၄ ယောက်ခန့်ရှိ၍ မွန်၊ မြန်မာ၊ ကရင်၊ တရုတ်၊ဟိန္ဒူ၊မူစလင် များ နေထိုင်ကြသည်။ မွန်လူမျိုးတို့ 
အများဆုံးနေထိုင်သည်။

မြို့ပေါ်တွင် ရဲဌာန၊ စာပို့တိုက်၊ မြို့ပိုင်ရုံး၊ ငွေတိုက်၊အစိုရအထက်တန်းကျောင်း၊ မြေစာရင်းရုံး၊ သစ်တောဌာနနှင့် ဆေးရုံတို့ရှိသည်။ မုဒုံမြို့နယ်တွင် ရာဘာခြံများ အမြောက်အမြားရှိသည်။ မြို့နယ်အတွင်း 
ဆန် စပါးစိုက်ပျိုး လုပ်ကိုင်ကြသည်။ မြို့နေလူများသည် လယ်ယာလုပ်ခြင်း၊ ရက်ကန်းရက်ခြင်း တို့ဖြင့်အသက်မွေး မြူကြသည်။ ဆန်စပါး၊ရာဘာနှင့် ရက်ကန်းထည် များစွာထွက်သည်။

## ထင်ရှားသောနေရာများ 
မုဒုံမြို့တွင် ကန်တော်ကြီး၊ ကန်ကြီးဘုရားနှင့် ဂျုံးဂျုံးကျတောရကျောင်းဟူ၍ ထင်ရှားသော ဌာနသုံးခုရှိသည်။ ကန်တော်ကြီး၊ သို့မဟုတ် ကန်ကြီးသည် ၃ မိုင်ပတ်လည် ကျယ်ဝန်း၍ နဂါးများ ကျက်စားပျော်မြူးရာဟု ထင်ရှားကျော်ကြားခဲ့သည်။ ဂေါတမမြတ်စွာဘုရား ၈ ဝါမြောက်တွင် နောက်ပါ ရဟန္တာများနှင့် ဤကန်တော်ကြီးဌာနသို့ ကြွလာ တော်မူဘူးသည်ဟုဆိုသည်။ ရသေ့ကြီးနှင့်တွေ့တော်မူရာ နောင်ရေးကိုမျှော်ရှုကာ ရသေ့ကြီးအား ဆံတော်တစ်ဆူ သနားတော်မူခဲ့လေသည်။ ထိုအကြောင်းကို သိကြားမင်းသိ၍ ရသေ့အား ဆံတော်ကို ဌာပနာ၍ စေတီတည်ရန် 
လျှောက်ထာသည်တွင် ကန်တော်ကြီးအနီး၌ သိကြားတစ်ရစ်၊ နဂါးတစ်ရစ်၊ လူတစ်ရစ်စေတီတည်ကြသည်။ ထိုဆံတော် ဓာတ်စေတီကို ရှေးအခါက နဂါးစေတီဟု ခေါ်ကြသည်။ နောင်မှ ကန်တော်ကြီးအနီး၌ တည်ထားသောကြောင့် ကန်ကြီးဘုရားဟု တွင်ပြန်သည်။ ကန်ကြီးသည် မုဒုံမြို့ မတည်မီ ရှေးအခါကတည်းကပင် သယံဇာတအားဖြင့် တည်ရှိသောအဓိကရ ကန်တော်ကြီး ဖြစ်သည်။

ဂျုံးဂျုံးကျတောရတွင် ရေအဟုန်ပြင်းစွာဖြင့် အမြင့်မှ အဆက်မပြတ် စီးဆင်းလျက်ရှိသောကြောင့် ဂျုံးဂျုံးကျစမ်းဟုခေါ်သောစမ်းရှိသည်။ ထိုစမ်းကို အမှီပြု၍ ဆောက်လုပ်ထားသော တောရကျောင်းကို 
ဂျုံးဂျုံးကျတောရကျောင်းဟုခေါ် သည်။ ထိုကျောင်းတွင် ဆရာတော်တစ်ပါး သီတင်းသုံးတော်မူခဲ့ ဘူးသည်။ ထိုဆရာတော်ဘုရားသည်။ သီလသိက္ခာနှင့် ပြည်စုံ၍ တရားထူးရရှိပြီးသောပုဂ္ဂိုလ်မြတ်ဟု ကျော်စောခဲ့သည်။ ပျံလွန်တော်မူရာတွင် ရုပ်ခန္ဓာ ရုတ်တရက် ပျောက်ကွယ် သွား၍ ရုံတော်မူသော  သင်္ကန်းများမှာ ပုံမပျက် ပက်လက်ကျိန်းနေဘိသကဲ့သို့ ကျန်ရှိနေသေးသည်ကို ယနေ့တိုင် တွေ့မြင်နိုင်သည်။  

မုဒုံမြို့သည်ဤဆရာတော်ဘုရားကြောင့်လည်းထင်ရှားကျော်စော၏။ မုဒုံမြို့သည် ရှေးက မွန်ဘုရင်များ ထီးနန်းစိုက်ရာ ဖြစ်ကြောင်းကို ကွမ်တုံအရပ်တွင် ယနေ့ထိရှိနေသေးသော မြို့ရိုးများကို 
ကြည့်ခြင်းဖြင့် သိနိုင်သည်။

## ကိုးကား
မိမိကိုယ်ကို မဲဇာသို့ ပို့ခြင်း

မိမိကိုယ်ကို မဲဇာသို့ ပို့ခြင်း

ရေးသူ- ဒဂုန်တာရာ

တရံရောခါ

ရာဇာသေနင်း၊ ရွှေစိတ်တော်နှင့်

ခန့်မသင့်၍၊ ဘုရင့်အာဏာစက်

လက်ဝဲသုန္ဒရ၊ မင်းခ ကဗျာဆရာ

မဲဇာသို့ ပို့လိုက်သတည်း။

ငါ တစ်မူကား

မည်သူကမျှ၊ အမိန့်မချ

မိမိဆန္ဒဖြင့်၊ မြို့ပြမှ ခွာ

မဲဇာသို့ သွားနေလိုက်သည်။

ခေတ်သစ်မဲဇာ

ထိုနေရာကား၊ ကတ္တရာလမ်းမှ

ဝေးကွားလှလျက်၊ လယ်ကွင်းတစ်ဘက်

တစ်ဘက်မှာတော၊ တောင်တစ်ကြောနှင့်

အပြောကျယ်စွာ၊ ကောင်းကင်ပြာနှင့်

ဘယ်မှာကြည့်လေ၊ စိမ်းမြကြွေနှင့်

ရေကန်အတွင်း၊ နေနှစ်စင်းတည်း

ထွက်စပုလဲ၊ ဝင်ကရွှေဝါ

နေစကြာ၊ လစကြာ၊ ရေကန်သာတွင်

ဖန်လွှာ မှန်လွှာ၊ ရေကန်သာတွင်

စကြာမှန်ပြောင်း လှည့်လည်လျက်။

ကြယ်၊ လ၊ နေနှင့်

ရေမြေကောင်းကင်၊ သစ်ပင်တောတောင်

အမှောင် အလင်း၊ နဂိုရင်းဖြင့်

ဖုံးခြင်းမရှိ၊ ကွယ်ခြင်းမရှိ

ပကတိအဖြစ်၊ ရိုးဖြောင့်လှစ်ပြ

အစစ်အမှန်၊ အရိုးခံလျှင်

သဘာဝ၏ ဟန်အတိုင်း။

တစ်နေရာတွင်

ရှေ့မှာလယ်ကွင်း၊ ရေဆင်းချောင်းစပ်

ကွေ့ပတ်ခွေရစ်၊ လှိုင်မြစ်သို့ထွက်

လယ်ကွက် ကန်သင်းကြား၊ ဖြတ်သန်းသွားရာ

ငါးများခုန်ထွက်၊ ဂဏန်းတက်ကြ

ရေစအိုင်နား၊ ချဉ်ပေါင်ခါးပြင်

လယ်ကန်စွန်းပင်၊ စားချင် ခူးသွား

ဖထီးစကား၊ ကြားရလေပြန်

သူ့ ဆီးခြံအပေါက်ဝ၊ တစ်ခေါ်လောက်ဝေး

ရွှံ့စေးလမ်းမှ၊ လျှောက်ခဲ့ရသည်

အေးချမ်းပေစွ။

မိုးသက်လေဆင်

ရေပြင်လယ်ကွင်း၊ ရွှေရောင် ငွေရောင်

မြရောင် စိန်ရောင်၊ တိမ်တောင် ရိပ်ထင်

စိမ်းမျှင်စန၊ မြတုံးမျှောတင်

နေ့တွင် ဖိတ်လက်၊ ညတွင် မှိုင်းမြ

လမှုန်၊ ကြယ်မှုန်၊ စံပယ်စုံ ကန်စွန်းငုံ

ဖြူငုံလူးလွန့်

ရေတွင်ကူးခပ်၊ တဖျတ်ဖျတ်တည့်

ရေစပ်လယ်ခင်း၊ ဖြူဖွေးကြွ။

ကောက်စိုက်ချိန်တွင်

ရေပြင်ဖွေးဖွေး၊ မိုးရိပ်ပြေးလွှား

နေ့စားလုပ်သား၊ ကောက်စိုက်သမများ

လှုပ်လှုပ်ရွရွ၊ ထဘီတိုမ

ဂဒူးဆောင်းကြ၊ ခမောက်ဆောင်းကြ

ကားချပ်ခြယ်သ၊ ဘဝရသ

လှပပေစွ။

နေ့အခါတွင်၊ ဟင်းလင်းပြင်မို့

လေထန်းပြင်းပြင်း၊ ရိုက်ခတ်ထုတ်ချင်း

နှုတ်သီးကောက်စွ၊ မြေမွခြစ်ကာ

အစာရှာကြ၊ အော်မြည်ကြနှင့်

ဘဲတစ်မလည်း၊ ရေစချောင်းတိမ်

မြည်ကျူးသံယှက်၊ ကြက်သံ ဘဲသံ

ညယံတွင်ကား၊ ဖားအော်သံကား

ပိုးမွှားပုစဉ်းသံ၊ ပရစ်သံတို့

တစ်ယံမဆိတ်၊ တောသံခိပ်မှာ

သာယာပေစွ။

ဤမဲဇာကျွန်း

စခန်းသာမော၊ ကျေးလက်တောတွင်

ငါလျှင် မွေ့ပျော်၊ တစ်ကိုယ်တော်တည့်

ရေးဖော် မရှိ၊ ဖတ်ဖော် မရှိ

ဝေဖန်သူ မရှိ၊ တိုက်ခိုက်သူ မရှိ

အမိန့် မရှိ၊ လျှောက်လွှာ မရှိ

ငါ့ကို မသိ၊ ငါ့စာ မသိ

အမုန်း မရှိ၊ စစ်ပွဲ မရှိ

ပကတိထင်ဟပ်၊ စိမ်းရိုင်းလတ်ဆတ်

လွတ်လပ်နယ်မြေ၊ ငြိမ်းချမ်းမြေ။ ။

၃ - ရ- ၈၆

(မိုးဝေ၊ ဩဂုတ်၊ ၁၉၈၆)
မျိုးကျော့မြိုင်

**မျိုးကျော့မြိုင်** သည် မြန်မာနိုင်ငံသား အဆိုတော်၊ အသံသွင်း ထုတ်လုပ်သူ၊ အသံ အင်ဂျင်နီယာတစ်ယောက်ဖြစ်သည်။ သူသည် မြန်မာပြည်ရဲ့ Hip Hop လောကကို စတင်ခဲ့သူဖြစ်ပြီး သီချင်းကောင်းများစွာကို ကိုယ်တိုင်ရေးစပ်သီဆိုခဲ့သူဖြစ်သည်။ သူသည် ၁၉၉၀ ခုနှစ်နှင့် ၂၀၀၀ ခုနှစ်များက အအောင်မြင်ဆုံး အဆိုတော်တစ်ယောက်ဖြစ်ခဲ့သည်။ မြန်မာနိုင်ငံ၌ ဟစ်ဟော့ တေးဂီတနှင့်ပတ်သက်၍ အလွှမ်းမိုးဆုံး အနုပညာရှင်တစ်ယောက်အဖြစ် ယူဆထားသည်။ သူသည် အနည်းဆုံး အလ်ဘမ်ပေါင်း ၁၁ အထိ ထုတ်လုပ်ခဲ့သည်။ မျိုးကျော့မြိုင် သည် ကုန်းဘောင်ခေတ် မြန်မာဘုရင်  ဗဒုံမင်း(ခေါ်) ဘိုးတော်ဘုရား နှင့် ဘကြီးတော်ဘုရား လက်ထက်တွင် "မင်းကျော်သီဟသူ" ဟူသော ရွှေဘွဲ့တော်ကို ချီးမြှင့်ခြင်းခံရသော ဒလမြို့စား  မွန်လူမျိုးစစ်ကဲကြီးမောင်ထော်လေး (နောင်အခါ မော်လမြိုင်မြို့ စစ်ကဲ တရားသူကြီး)မှ ဆင်းသက်လာသူဖြစ်သည်။

## အနုပညာလှုပ်ရှားမှု 
မျိုးကျော့မြိုင်သည် အနုပညာအလုပ်တွေကို ၁၉၈၆ ခုနှစ်နောက်ပိုင်းမှာကတည်းက လုပ်ကိုင်လာခဲ့သူဖြစ်သည်။ မြန်မာပြည်ရဲ့ Hip Hop လောကကို စတင်ခဲ့သူဖြစ်ပြီး သီချင်းကောင်းများစွာကို ကိုယ်တိုင်ရေးစပ်သီဆိုခဲ့သူဖြစ်သည်။ မြန်မာနိုင်ငံတွင် ပရိသတ်အကြိုက်ဆုံးနဲ့ စိတ်အဝင်စားဆုံးသီချင်းဆိုပြိုင်ပွဲတခုဖြစ်တဲ့ Myanmar Idol ပြိုင်ပွဲရဲ့  ဒိုင်တဦးအဖြစ်လည်း ပါဝင်ခဲ့သည်။

## တေးစီးရီးများ
* မိုးတွေရွာနေချိန်ခဏ (၁၉၉၂)

* ကမ္ဘာကြီးအပြင်ဘက် (၁၉၉၃)

* Virus 3 [ Rap `N´ Roll ] (၁၉၉၄)

* Virus 3 (ဒုတိယစီးရီးနှင့်တတိယစီးရီးများမှကောင်းနိုးရာရာသီချင်းများကိုပြန်လည်ရွေးထုတ်ခြင်း) (၁၉၉၅)

* အပိုင်းအစ တစ် (၁၉၉၅)

* အပိုင်းအစ တစ် နှစ်ပိုင်းတစ်ပိုင်း (၁၉၉၆)

* ပေါင်းစပ်ခြင်း(ဆောင်းဦးလှိုင်၊ သီရိဂျေမောင်မောင် တို့နှင့် တွဲဖက်၍) (၁၉၉၆)

* မျိုးကျော့မြိုင်(၂)Virus (၁၉၉၇)

* အဟောင်းဆုံးတေးများ (၁၉၉၈)

* သက္ကရာဇ် ၂၀၀၀ Remix (၂၀၀၀)

* သတိရရင်ပြီးတာပဲ(ကဗျာဘွဲ့မှူး နှင့် တွဲဖက်၍) (၂၀၀၀)

* ကျွန်တော့်နာမည်မျိုးကျော့မြိုင် (၂၀၀၁)

* အကောင်းဆုံးတေးများ (၂၀၀၁)

* မျိုးကျော့မြိုင်.Com (၂၀၀၂)

* စားသုံးကြည့်(ဒိုးလုံး နှင့် တွဲဖက်၍) (၂၀၀၂)

* လူဖြစ်ရတဲ့ဒုက္ခ (၂၀၀၃)

* တကယ်မချစ်ဘဲနဲ့(ထွန်းအိန္ဒြာဗို နှင့် တွဲဖက်၍) (၂၀၁၀)

* ပစ္စုပ္ပန် (၂၀၁၃)

* တဘက်စွန်းဂီတ [ Mini Album ] (၂၀၁၄)

* Into The Acoustic (၂၀၁၇)

* A Night With Myo Kyawt Myaing (၂၀၁၈)

* လူငယ်တွေ Sorry ပါ (၂၀၁၉)

## ကိုးကား
မျက်ဖြေလင်္ကာ

**ရေပွက်ပမာ ခဏတာ**
* သူတည်းတစ်ယောက် ၊ ကောင်းဖို့ရောက်မူ ၊
* သူတစ်ယောက်မှာ ၊ ပျက်လင့်ကာသာ ၊ 
* ဓမ္မတာတည်း ။
* ရွှေအိမ်နန်းနှင့် ၊ ကြငှန်းလည်းစံ ၊ 
* မတ်ပေါင်းရံလျက် ၊ ပျော်စံရိပ်ငြိမ် ၊ 
* စည်းစိမ်မကွာ ၊ မင်းချမ်းသာကား ၊ 
* သမုဒ္ဒရာ ၊ ရေမျက်နှာထက် ၊ 
* ခဏတက်သည် ၊ ရေပွက်ပမာ ၊ 
* တစ်သက်လျာတည်း ။
* ကြင်နာသနား ၊ ငါ့အားမသတ် ၊ 
* ယခုလွှတ်လည်း ၊ မလွတ်ကြမ္မာ ၊ 
* လူတကာတို့ ၊ ခန္ဓာခိုင်ကြည် ၊ 
* အတည်မမြဲ ၊ ဖောက်လွဲတတ်သည် ၊ 
* မချွတ်စသာ ၊ သတ္တဝါတည်း ။
* ရှိခိုးကော်ရော် ၊ ပူဇော်အကျွန် ၊ 
* ပန်ခဲ့တုံ၏ ၊ ခိုက်ကြုံဝိပါက် ၊ 
* သံသာစက်၌ ၊ ကြိုက်လတ်တွန်မူ ၊ 
* တုံ့မယူလို ၊ ကြည်ညိုစိတ်သန် ၊ 
* သခင်မွန်ကို ၊ ချန်ဘိစင်စစ် ၊ 
* အပြစ်မဲ့ရေး ၊ ခွင့်လျှင်ပေး၏ ၊ 
* သွေးသည်အနိစ္စာ ၊ ငါ့ခန္ဓာတည်း ။

ရေးစပ်သူ။ ။ အနန္တသူရိယ အမတ်ကြီး 
ခေ       တ်။ ။ မြန်မာ - ၄၇၄ - ၅၃၅ ခန။့်
မွန်ပြည်သစ်ပါတီ

**မွန်ပြည်သစ်ပါတီ**()ကို မွန်အမျိုးသားခေါင်းဆောင် ဥက္ကဋ္ဌ(နိုင်ရွှေကျင်)ကတည်ထောင်ခဲ့ပြီးလက်ရှိ ဥက္ကဋ္ဌမှာ နိုင်ဟံသာ၊ ဒုဥက္ကဋ္ဌမှာ နိုအောင်မင်း နှင့် အထွေထွေအတွင်းရေးမှူးမှာ နိုင်‌ဇေယျတွဲဖက်အထွေထွေအတွင်းရေးမှူးမှာ နိုင်ဝင်းလှ ပြည်တွင်းရေးရာဌာနကြီး တာဝန်ခံမှာ ဗဟိုအလုပ်မှုဆောင် နိုင်ဗညားလယ် နှင့် မွန်အမျိုးသားလွတ်မြောက်ရေးတပ်မတော် (MNLA)  ၏ စစ်ဦးစီးချုပ် နိုင်ဗညားမဲ့စန်းတို့  ဖြစ်ကြသည်။

မွန်ပြည်သစ်ပါတီသည် တိုင်းရင်းသားလက်နက်ကိုင်အဖွဲ့များဖြင့် ဖွဲ့စည်းထားသည့် ညီညွတ်သော တိုင်းရင်းသားလူမျိုးများ ဖက်ဒရယ်ကောင်စီ (UNFC) ၏ အဖွဲ့ဝင် ဖြစ်သည်။ ၂၀၁၈ ခုနှစ် ဖေဖော်ဝါရီ ၁၃ ရက်နေ့တွင် တစ်နိုင်ငံလုံး ပစ်ခတ်တိုက်ခိုက်မှု ရပ်စဲရေးသဘောတူစာချုပ် (NCA) တွင် လက်မှတ်ရေးထိုးခဲ့သည်။

## သမိုင်းကြောင်း 
၁၉၉၅ ခုနှစ် အပစ်အခတ်ရပ်စဲရေးအရ မွန်ပြည်နယ်၊ ကယားပြည်နယ်နှင့် တနင်္သာရီတိုင်းဒေသကြီးတို့တွင် မြန်မာစစ်တပ်ဝင်ရောက်ခြင်းကို တားမြစ်ထားသော နေရာ ၁၂ ခု ရှိသည်။

၂၀၁၁ ခုနှစ်တွင် နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီကို ဖျက်သိမ်းပြီးနောက် မွန်ပြည်သစ်ပါတီသည် ၂၀၁၂ ခုနှစ်တွင် ပြည်နယ်အဆင့်နှင့် ပြည်ထောင်စုအဆင့် သဘောတူညီချက်များ လက်မှတ်ရေးထိုးခဲ့သည်။

၂၀၁၈ ခုနှစ် ဖေဖော်ဝါရီလ ၁၃ ရက်နေ့တွင် မွန်ပြည်သစ်ပါတီသည် တစ်နိုင်ငံလုံး ပစ်ခတ်တိုက်ခိုက်မှု ရပ်စဲရေးသဘောတူစာချုပ် (NCA) ကို လက်မှတ်ရေးထိုးခဲ့သည်။ ၂၀၂၃ ခုနှစ် မေလ ၁၁ ရက်နေ့တွင် မွန်ပြည်သစ်ပါတီသည် NCA လက်မှတ်ရေးထိုးခဲ့သည့် တိုင်းရင်းသားလက်နက်ကိုင်အဖွဲ့များ ပါဝင်သော ငြိမ်းချမ်းရေးလုပ်ငန်းစဉ် ဦးဆောင်အဖွဲ့မှ နုတ်ထွက်ခဲ့သည်။

၂၀၂၂ ခုနှစ် မေလ ၂၃ ရက်နေ့တွင် မွန်ပြည်သစ်ပါတီအဖွဲ့ဝင်များသည် မွန်ပြည်နယ်အတွက် သီးခြားဖွဲ့စည်းပုံအခြေခံဥပဒေ ဖြစ်နိုင်ခြေနှင့် ပတ်သက်၍ မြန်မာစစ်ခေါင်းဆောင် မင်းအောင်လှိုင်နှင့် တွေ့ဆုံဆွေးနွေးခဲ့သည်။

ယခင်ဆွေးနွေးမှုများ ရှိခဲ့သော်လည်း ၂၀၂၄ ခုနှစ် ဖေဖော်ဝါရီလတွင် မွန်ပြည်သစ်ပါတီ၏ ခွဲထွက်အဖွဲ့နှင့် ၎င်း၏ လက်နက်ကိုင်အဖွဲ့ မွန်အမျိုးသားလွတ်မြောက်ရေးတပ်မတော် (MNLA) မှ မွန်ပြည်သစ်ပါတီ (စစ်အာဏာရှင်တိုက်ဖျက်ရေး) (New Mon State Party (Anti-Military Dictatorship) - NMSP-AD) ဟုခေါ်သော မွန်ပြည်သစ်ပါတီ အရာရှိကြီးအချို့ဖြင့် ဖွဲ့စည်းထားသည့် အဖွဲ့သည် စစ်ကောင်စီနှင့် ဆက်လက်ဆွေးနွေးတော့မည်မဟုတ်ကြောင်းနှင့် တော်လှန်ရေးအင်အားစုများနှင့် ပူးပေါင်းမည်ဖြစ်ကြောင်း ကြေညာခဲ့ရာ စစ်ကောင်စီကို ထိရောက်စွာ စစ်ကြေညာခြင်းပင် ဖြစ်သည်။

## ကိုးကား
ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ
မယ်လဒုက္ခသည်စခန်း

**မယ်လ** သည် ထိုင်းနိုင်ငံရှိ ဒုက္ခသည်စခန်း ဖြစ်သည်။ ၁၉၈၄ ခုတွင် စတည်ပြီဂ တက်ပြည်နယ် ((ตาก)၊ သာ့စောင်ယန်းခရိုင် (ท่าสองยาง) ရှိ ဒေါနတောင်ရိုးတွင် တည်ရှိသည်။ ဒုက္ခသည် ၅၀၀၀၀ ခန့် နေသည်။ ထိုင်းနိုင်ငံရှိ ဒုက္ခသည်စခန်းများအနက် အကြီးဆုံးဖြစ်သည်။ ၉၀ ရာခိုင်နှုန်းကျော်မှာ ကရင်တိုင်းရင်းသားများ ဖြစ်သည်။ စခန်းအား ထိုင်း-ဗမာနယ်စပ် အကျိုးတူအဖွဲ့ (Thai-Burma Border Consortium) က ထောက်ပံ့သည်။ 

၁၉၈၄ ခုတွင် စရောက်သူများမှာ ကရင်နှင့် ကရင်နီ (ကယား) တိုင်းရင်းသားများ ဖြစ်သည်။ စစ်ဘေးရှောင်တိုင်းရင်းသားများနှင့် ကေအန်ယူမှ ကွဲထွက်လာသူအချို့တို့ ပေါင်းကာ ထိုင်းရွာတို့နှင့် မနီးမဝေးတွင် ရွာတည်ခြင်းဖြစ်သည်။ ကနဦး အရေအတွက်မှာ ၁၁၀၀ ခန့်သာ ဖြစ်သည်။

၁၉၉၅ ခုအထိ ထိုင်း-မြန်မာနယ်စပ်မှ ဒုက္ခသည်များကို အပြင်သွားကာ ကိုယ်တိုင်အလုပ်လုပ်ခွင့်၊ စားစရာရှာခွင့် ပြုထားသည်။ သို့သော် ဒီကေဘီအေများ၏ တိုက်ခိုက်မှု ရှိလာသောကြောင့် ထိုင်းထဲသို့ ပိုတိုးကာ ယခုစခန်းရှိရာသို့ ရွေ့လာကြသည်။ ၁၉၉၅ ခု၊ ဇန်နဝါရီလတွင် မာနယ်ပလော ကျပြီးနောက် ဒုက္ခသည်စခန်းများကို တိုက်ခိုက်မှု စိပ်လာရာ ထိုင်းအာဏာပိုင်တို့က စခန်းအဝင်အထွက်ကို ပိတ်ပြီး လုံခြုံရေး တိုးလိုက်သည်။

၁၉၉၅ ခု၊ ဧပြီလတွင် အနားရှိ စခန်းငါးခုကို မယ်လသို့ ပေါင်းလိုက်ရာ လူဦးရေ ၆၉၆၉ ယောက် မှ ၁၃၁၉၅ ယောက် ဖြစ်လာသည်။

စခန်း၏မြန်မာဘက် နယ်စပ်မျဉ်းမှာ သောင်ရင်းမြစ်ဖြစ်သည်။ စခန်းဒု-ဥက္ကဋ္ဌ မှာစောထွန်းထွန်း၊ မယ်လစခန်းဆေးရုံတာဝန်ခံမှာ စောနေဆဲ၊ ရပ်ကွက်မှူးများမှာ ကိုရွှေ တို့ဖြစ်ကြသည်။
မန်ကျည်းပွေး

**မန်ကျည်းပွေး** ၏ ရုက္ခဗေဒ အမည်မှာ *Diospyros pendula* ဖြစ်သည်။

## ကိုးကား
မင်းမော်ကွန်း

**မင်းမော်ကွန်း** (၁၉၇၉ -) သည် မြန်မာနိုင်ငံသား ရုပ်ရှင်သရုပ်ဆောင်နှင့် အဆိုတော်ဖြစ်သည်။

## ငယ်ဘဝ
၁၉၇၉ ခု၊ ဖေဖော်ဝါရီလ ၂၆ ရက်တွင် ဇင်ဝိုင်းနှင့် ဒေါ်ခင်နွယ်နွယ်ထွန်းတို့မှ ရန်ကုန်မြို့တွင် မွေးသည်။ နာမည်ရင်းမှာ ကျော်ကျော်ဌေးလွင် ဖြစ်သည်။

အ.ထ.က(၁)ဒဂုံမြို့နယ် ၏ ကျောင်းသားဟောင်းဖြစ်သည်။

## အနုပညာခရီး
၁၉၉၆ ခုတွင် **အရိပ်** ဇာတ်ကားဖြင့် အနုပညာလောကသို့ စဝင်သည်။ ၂၀၀၁-ခုနှစ်တွင် အမျိုးသားဇာတ်ဆောင်ဆုကို *နှလုံးလှလူမိုက်* ဇာတ်ကားဖြင့် ရရှိခဲ့သည်။ 

ဂီတဘက်တွင် အဆိုတော်အဖြစ် မြေပဲယိုအဖွဲ့နှင့် မှတ်တိုင်ထူသည်။ 

## မိသားစုဘဝ
အိမ်ထောင်ရှိသည်။ တတိယမြောက် ရင်သွေးကို မတ်လ ၂၉ ၂၀၁၅ ခု၊ မတ်လ ၂၉ ရက်တွင် ရသည်။

## ကိုးကား 
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
မင်းကွန်းခေါင်းလောင်းတော်ကြီး

**မင်းကွန်းခေါင်းလောင်းကြီး**မှာ ကမ္ဘာပေါ်တွင် တတိယအကြီးဆုံး ခေါင်းလောင်းကြီး ဖြစ်သည်။ မင်းကွန်းခေါင်းလောင်းကြီးကို ဧရာဝတီမြစ် အရှေ့ဘက်ကမ်း၊ စွန်းလွန်းရွာတွင် မြန်မာသက္ကရာဇ် ၁၁၇၀-ပြည့်နှစ်၊ ကဆုန်လဆန်း ၁၅-ရက်၊တနလ်ာနေ့တွင်ပန်းတင်းဝန် မဟာနန္ဒကျော်စွာ ဦးစီးသော ကြေးသွန်းလုပ်သား ပညာရှင်များက သွန်းလောင်းခဲ့ကြသည်။ 

ဘိုးတော်ဘုရားလက်ထက် ( ၁၇၈၂ - ၁၈၁၉ ) က ၁၇၉၀ ခုနှစ်တွင် သွန်းလောင်း ပူဇော်ခဲ့သော မင်းကွန်းခေါင်းလောင်း မှာ (ရုရှ မြို့တော်) ကရင်မလင် နန်းတော် ရှိ ကမ္ဘာအကြီး ဆုံးခေါင်းလောင်းထက် အနည်းငယ် သေးပါသည်။ သို့သော် ရုရှ ခေါင်းလောင်းနှင့် မတူ တမူကွဲချက်က ထိုအရာမှာ ကွဲအက်လျက် ရှိလင့်ကစား မင်းကွန်း ခေါင်းလောင်း တော်မှာမူ ပြကတေ့ အကောင်း ယနေ့တိုင် ထိုး၍ ထူ၍ အသံလွင်လွင် မြည်ဆဲပင် ရှိသည်။ ကြေးချိန်အလေး က ၈၇ တန် အမြင့်က ၃.၇ မီတာ တဖြာ ၁၂ ပေ၊ အဝန်းက ၅ မီတာ သိုမဟုတ် ၁၆ ပေခွဲ၊ စဉ့်ကူးဘုရင်၏ မဟာဂန္ဒ ခေါင်းလောင်းထက် အတိအကျ ၃.၇၈ သိုမဟုတ် ၄ ဆနီးပါး ပိုလေးလံကာ ၁၇၉၀ ခုနှစ်တွင် သွန်းလုပ်တော်မူ ခဲ့ရာ ၁၈၄၁ ခုကျမှ သာယာဝတီမင်း လှူမဟာသစ္ဆဒ ခေါင်းလောင်း တော်ထက်တော့ ၂ ဆပို၍ လေးလံမူလေသည်။

## အတိုင်းအတာ
:အဝအချင်း = ၁၆'  ၈ ၁/၄"       (၁၁)တောင်၊ (၄)သစ်
:လုံးပတ်   = ၅၀'  ၃/၄"          (၃၃)တောင်၊ (၁)မိုက်
:အစောက် = ၂၀'  ၃"             (၁၃)တောင်၊ (၁)မိုက်၊ (၄)သစ်  
:အလေးချိန် = ၉၀.၅၂ တန်      
:ပိဿာချိန် = ၅၅၅၅၅ ပိဿာ

**မင်းဖြူမှန်မှန်ပြော** ဆိုသည်မှာ မင်းကွန်းခေါင်းလောင်းကြီး၏ အလေးချိန်ကို မှတ်သားထားခြင်း ဖြစ်သည်။ မြန်မာသက္ကရာဇ် ၁၂၀၀ ပြည့်နှစ်၊ (အေဒီ-၁၈၃၈)တွင် မြေငလျင်လှုပ်သဖြင့် အနည်းငယ်နေရာရွေ့၍ (၅)ပိဿာခန့် ပဲ့သွားခဲ့သည်။ မြန်မာသက္ကရာဇ် ၁၂၆၆-ခုနှစ်၊ (အေဒီ-၁၉၀၄)တွင် ဧရာဝတီမီးသင်္ဘောကုမ္ပဏီမှ စကော့တလန်လူမျိုး အရာရှိတစ်ဦးက မူလသစ်သားယက်မပေါ်မှ ယခုရှိသော သံယက်မပေါ်သို့ ရွှေ့ပြောင်း တတ်ဆင်ပေးခဲ့သည်။ မင်းကွန်းခေါင်းလောင်းကြီးမှာ တိုင်(၁၆)တိုင်နှင့် ဘုံပြာသာဒ်(၃)ဆင့် အမိုးတတ်ဆင်ထားသည်။ 

နှိုင်းယှဉ်စရာ ထိုခေါင်းလောင်း ၂ လုံးမှာ ယနေ့ဆို ရန်ကုန်မြို့ ရွှေတိဂုံစေတီ ကုန်းတော်၌ ရှိနေကြသည်။ မင်းကွန်း ခေါင်းလောင်းတော်ကြီးမှာ ခေါင်းလောင်းသွင်း အပ်ပညာရပ်၌ လက်ခပ် မလွဲ တစ်ခုတည်းသော လက်ရာဖြစ်သည့် အချက်ကို ဘိုးတော်ဘုရား ကိုယ်တိုင် သိတော်မူခဲ့ဟန်ရှိ၏။ ဤအကြောင်း ကြောင့်ထင့်၊  ((အနုပညာ လက်ရာပညာရှင် ကိုသူ့ထက်ကြီးသည့် ခေါင်းလောင်းတစ်လုံး ထပ်၍ သွန်းပြုလုပ်မည်ကိုစိုး၍ အဆုံးစီရင်ခဲ့သည်ဆိုသတတ်) ဘယ်ကအထောက်အထားနဲ့ ရေးသားသနည်း ကျိန်ဆိုရဲပါသလား (သေဒဏ်))

## ိုးကား
မီတာ

**မီတာ**() သည် အလျား အတိုင်းအတာ တစ်ခုဖြစ်သည်။ နိုင်ငံတကာ စံဖြစ်သော International System of Units (SI) မတ်ထရစ်စနစ်၏ အခြေခံ တိုင်းတာမှုဖြစ်သည်။ 

### သမိုင်းကြောင်း 
#### ပဒေသရာဇ်ခေတ် 
စက်ရုံတစ်ရုံ၏ ယန္တရားတစ်ခုတွင် အစိတ်အပိုင်းတို့သည် ထောင်နှင့်ချီ၍ ရှိနေတတ်၏။ ယင်းအစိတ်အပိုင်းများနှင့် စက်ယန္တရားဖြစ်အောင် တပ်ဆင်သည့်အခါတွင်ဖြစ်စေ၊ ၎င်းတို့ကို စမ်းသပ်စစ်ဆေးသည့်အခါတွင်ဖြစ်စေ တိကျကိုက်ညီမှုရှိစေရန် တိုင်းတာကြရသည်။ ထိုသို့တိုင်းတာရာတွင် တိုင်းတာသည့်ကိရိယာများကို အသုံးပြုရသည်။ သို့မှသာ စက်၏တိကျမှုကို အာမခံနိုင်မည် ဖြစ်သည်။ တိုင်းတာသည့်ကိရိယာများသည် အတိုင်းအတာများမရှိဘဲနှင့် ဖြစ်လာနိုင်မည် မဟုတ်ချေ။ သို့ဖြစ်၍ အလျားတိုင်းယူနစ်မရှိလျှင် ဤလုပ်ငန်းသည်လည်း ဆက်လက်ထွန်းကားနေစရာအကြောင်းမရှိတော့ပေ။

စက်အစိတ်အပိုင်းတစ်ခု၏ အရွယ်အစားကို အလွန်တိကျမှန်ကန်အောင် တိုင်းတာရန်မှာ အင်မတန်မလွယ်သည့် အလုပ်ဖြစ်သည်။ အခြားမည်သည်ကိုမျှမဆိုထားနှင့်၊ စံနမူနာပေတံတစ်ချောင်းရရန်ကိုပင် နှစ်,ထောင်ချီကြာမြင့်လေသည်။

ရှေးခေတ်က နိုင်ငံတိုင်း၌ အလျားတိုင်းယူနစ်များ ကိုယ်စီရှိကြလေသည်။ ဥပမာ။     ။ မြန်မာတို့တွင် အငယ်ဆုံး ဆံခြည်မျှင် မှ အကြီးဆုံး ယူဇနာ အထိ ရှိသည်။ ထို့ပြင် မင်းဆက်တိုင်း၌လည်း အပြောင်းအလဲ ရှိကြသေးသည်။ အပြောင်းအလဲများသော ပေတံကြောင့် တိကျသည့်စက်ကိရိယာ ပြုလုပ်ရန် များစွာအခက်တွေ့ကြရ၏။

#### စက်မှုတော်လှန်ရေးခေတ်နောက်ပိုင်း 
ရှိ **ကမ္ဘာ့ပထမဆုံးသော မီတာတံ** ]]
၁၈ ရာစုနှစ် စက်မှုတော်လှန်ရေးပြီးနောက် သိပ္ပံပညာအရပ်ရပ်သည် အလျင်အမြန် တိုးတက်လာသည်ဖြစ်ရာ သိပ္ပံပညာရှင်တို့သည် ရေရှည်မပြောင်းလဲနိုင်သည့်အပြင် နိုင်ငံတကာတွင်လည်း တညီတညွတ်တည်း အသုံးပြုနိုင်မည့် အလျားတိုင်းယူနစ်အတွက် စံတစ်ခုကို အပူတပြင်း ရှာဖွေကြပြန်သည်။ ထိုအချိန်ကသိပ္ပံပညာရှင်တို့သည် ကမ္ဘာလုံး၏အရွယ်အစားသည် ဘယ်သောအခါမျှ မပြောင်းလဲဟု ယူဆကြ၏။ ၁၇၉၀ ပြည့်နှစ်တွင် ပြင်သစ်သိပ္ပံလောကမှ ပညာရှင်တို့သည် ကမ္ဘာ၏ လောင်ဂျီတွတ်မျဉ်းကို တိုင်းတာကြသည်။ အီကွေတာမှ သိပ္ပံဌာနရှိရာ ပဲရစ်မြို့ ကို ဖြတ်လျက် မြောက်ဝင်ရိုးစွန်းအထိရှိသော လောင်ဂျီတွတ်မျဉ်း၏ သိန်းတစ်ရာပုံတစ်ပုံ (ဝါ) တစ်ကုဋေပုံတစ်ပုံ(၁/၁၀၀၀၀၀၀၀)ကို စံအဖြစ် သတ်မှတ်ကာ ***တစ်မီတာ***ဟု ခေါ်သည်။ ၎င်းအလျားအတိုင်း ပလက်တီနမ်ဖြင့်ပြီးသော ***ပထမဆုံးမီတာတံ***ကို ပြုလုပ်လိုက်ကြသည်။

၁၈၈၉ နိုင်ငံတကာ အတိုင်းအတာအစည်းအဝေးပွဲကြီးက ပထမ စံမီတာတံအတိုင်း ပလက်တီနမ်-အီရီဒီယမ်()ဒြပ်ပေါင်းနှင့် ကန့်လန့်ဖြတ်မျက်နှာပြင် X ပုံသဏ္ဌာန်ရှိသော မီတာတံတစ်ခုကို ပြုလုပ်ကာ နိုင်ငံတကာအလျားတိုင်းစံအဖြစ် တရားဝင် သတ်မှတ်လိုက်သည်။  ၎င်းနိုင်ငံတကာ စံမီတာတံကို ပဲရစ်မြို့၊ နိုင်ငံတကာ အချင်အတွယ်နှင့်အတိုင်းအတာရုံး  (ဘီအိုင်ပီအမ်)၌ အမြတ်တနိုး သိမ်းဆည်းထားသည်။ နိုင်ငံအသီးသီးက ပုံတူပြုလုပ်ထားသော မီတာတံများကို အချိန်မှန်မှန် ပဲရစ်သို့ ပို့ကာ စံမီတာတံနှင့် တိုင်းကြည့်ရန် သတ်မှတ်ထားသည်။ 

အလျား တစ်မီတာအတွက် ယခင်ကစံပြုသတ်မှတ်ခဲ့သည်မှာ ပြင်သစ်နိုင်ငံမြူးနစ်မြို့ရှိ ပြတိုက်တစ်ခုတွင်သိမ်းဆည်းထားသောဘရွန်နစ် သတ္တုချောင်းတစ်ခုအပေါ်ရေးမှတ်သော အမှတ်အသားနှစ်ခုအကြားအကွာအဝေးကို အပူချိန် (၆၈)ဒီဂရီ ဖာရင်ဟိုက်ရှိစဉ် တိုင်းတာရရှိသော အကွာအဝေးဟူ၍ဖြစ်သည်။ ယခုအခါတွင် ပိုမိုတိကျမှုရှိစေရန်အတွက် ခရမ်းလွန်ရောင်ခြည်၏ လှိုင်းအလျားတစ်ခုထက် အဆပေါင်းမည်မျှလျှင် တစ်မီတာရှိသည်ဟုပြင်ဆင်သိမှတ်ကြသည်။

## ကိုးကား
ကဏ္ဍ:အလျား၏ ယူနစ်များ
မျိုးကြီး

**မျိုးကြီး** (၁၉၇၆-) သည် မြန်မာနိုင်ငံရှိ ထင်ရှားသော ရော့ခ် အဆိုတော်တစ်ဦးဖြစ်သည်။ အိုင်းရင်းခရော့စ်ဂီတ အဖွဲ့နှင့် နှစ်ပေါင်းများစွာ တွဲဖက်သီဆိုခဲ့သော အဆိုရှင်တစ်ဦးဖြစ်သည်။

## ထွက်ရှိခဲ့သောတေးစီးရီးများ 
### တကိုယ်တော် စီးရီးများ 
# *ကျောက်စာများ (၁၉၉၇)*
# *လေပြေ* (၁၉၉၈)
# *အခမ်းနားဆုံး (၂၀၀၀)*
# *အပြန်လမ်း* (၂၀၀၂)
# *ဆန့်ကျင်ဘက်* (၂၀၀၃)
# *နိစ္စဓူဝ* (၂၀၀၆)
# *Live in Yangon* (၂၀၀၈)
# *ယူလိုက်* (၂၀၁၀)
# *ပြောင်းလဲခြင်းများ* (၂၀၁၅)
# *သကြားဗူး* (၂၀၁၇)
# ညီလေး (၂၀၂၄)
### အခြားသူများနှင့် တွဲဖက်၍ 
#*ရာစုသစ်* (လေးဖြူ၊ အငဲ တို့နှင့် တွဲဖက်၍)
# *LMN* (လေးဖြူ၊ အငဲ တို့နှင့် တွဲဖက်၍)
# *Iron Cross Band Unplugged*
# *Iron Cross Band Acoustic*
# Iron Cross 20th Anniversary

## မိသားစုဘဝ 
ဇင်မာလွင် (ခ) လုံးလုံး နှင့် ၂၀၀၀ ပြည့်၊ မေလ ၂၀ ရက်တွင် လက်ထပ်သည်။

၂၀၂၀ ပြည့်နှစ် ဧပြီ ၁၄ ရက်နေ့တွင် မျိုးကြီးနှင့် ဇနီးဖြစ်သူတို့သည် မြန်မာနိုင်ငံရှိ ထင်ရှားသူများထဲမှ ပထမဆုံး COVID-19 ရောဂါပိုးတွေ့ရှိရသူများ ဖြစ်လာခဲ့သည်။

## ကိုးကား 
ကဏ္ဍ:မြန်မာခရစ်ယာန်များ
မျိုးမြင့်ဆွေ

**မျိုးမြင့်ဆွေ** သည် မြန်မာနိုင်ငံသား စာရေးဆရာ၊ ကဗျာဆရာတစ်ဦး ဖြစ်သည်။ ရွှေဘိုခရိုင် ရေဦးမြို့နယ် မန်ကျည်းတော ရွာတွင် အဖ ကျောင်းဆရာ ဦးအေးမောင်၊ အမိ ဒေါ်လေးငွေ တို့က ၁၉၃၃ ခု အောက်တိုဘာလ ၁ ရက်နေ့တွင် ဖွားမြင်ခဲ့သည်။ မွေးချင်း ၈ ယောက်တွင် ဒုတိယမြောက် ဖြစ်သည်။ အမည်ရင်းမှာ ဦးမြသောင်း ဖြစ်သည်။

၁၉၅၅ ခုနှစ်မှ စတင်၍ ဝတ္ထုတို၊ ဆောင်းပါး၊ ကဗျာ များကို မန္တလေးထုတ် ဗဟိုစည်၊ မန္တလေး သူရိယ၊ နဂါးနီ၊ မြတ်ရတနာ၊ ပန်တော်ဆက် စသည့် စာနယ်ဇင်း များနှင့် ရန်ကုန်ထုတ် မြဝတီ၊ သွေးသောက်၊ ငွေတာရီ၊ သင့်ဘဝ စသည့် စာနယ်ဇင်း များတွင် ရေးခဲ့သည်။ *မိုးသောက်ယံ ကဗျာများ* (၁၉၆၁)၊ *အလင်းခေတ် ကဗျာများ* (၁၉၆၅)၊ *လူသားနှင့် ဝန်းကျင် ကဗျာများ* (ချစ်ဒေါင်းနွယ် ၏ 'သမီးပေး ယာ' ဝတ္ထု ကဗျာနှင့် ပူးတွဲ၍ "၁၉၆၇ ခုနှစ် အမျိုးသား စာပေဆုရ ကဗျာများ" အမည်နှင့် ထုတ်သည်။) (၁၉၇၂)၊ *ကလေးအဖော် ရွှေဇီးကွက်* (၁၉၇၇)၊ *လိမ္မာယဉ်ကျေး မေ့ရင်သွေး ကဗျာများ* (၁၉၇၈)၊ *မှန်ထဲက သစ္စာနှင့် အခြား ကဗျာများ* (၁၉၉၅) တို့မှာ ထင်ရှားသည်။ ၁၉၅၉ ခုနှစ် မြတ်ရတနာ မဂ္ဂဇင်း စာပေ ပြိုင်ပွဲတွင် *ရွှေမန်းတောင်တော်* ကဗျာဖြင့် ပထမဆု၊ ၁၉၆၂ ခုနှစ် အထက် မြန်မာနိုင်ငံ စာရေး ဆရာများ အသင်း စာဆိုတော်နှင့် စာပေ ပြိုင်ပွဲတွင် *နိုင်ငံတော်သစ် ဆီသို့* ကဗျာဖြင့် ဒုတိယဆု၊ ၁၉၆၄ ခုနှစ် ဓနသဟာယ စာစောင် ကဗျာ ပြိုင်ပွဲတွင် *မောင်ကြီးတို့ရွာ* ကဗျာဖြင့် ပထမဆု၊ ၁၉၆၇ ခုနှစ် အမျိုးသား စာပေဆုကို *လူသားနှင့်ဝန်းကျင် ကဗျာများ* စာမူဖြင့် ပထမဆု ဆွတ်ခူး ရရှိခဲ့သည်။

တေးသီချင်း များစွာ ကိုလည်း ရေးစပ် ခဲ့သည်။ *ကျောက်ခဲ*၊ *သဇင်*၊ *ဂျိန်းဖောပွဲတော်* စသည့် ရုပ်ရှင် တေးများ၊ *မီးခိုးလိုလူ တိမ်လိုလူ*၊ *ထရံပေါက်က နေပြောက် ကလေး*၊ *မေတ္တာမိုး* စသည့် မြန်မာ့ အသံနှင့် ရုပ်မြင်သံကြား တေးသီချင်းများ၊ *မန္တလေး မဟာမုနိ ဗုဒ္ဓဝင် ပြခန်း* ကက်ဆက်ခွေ သီချင်းများမှာ ထင်ရှားသည်။

ပန်းချီ ပညာ ကိုလည်း လေ့လာ လိုက်စား ခဲ့ရာ ပန်းချီပုံရေး ပုံဆွဲကို အသက်မွေး ဝမ်းကျောင်း လုပ်ငန်း အဖြစ် လုပ်ကိုင်ခဲ့သည်။ ၁၉၈၂ ခုတွင် ဗြိတိသျှ အသံလွှင့် ကော်ပိုရေးရှင်း နှစ် ၅၀ မြောက် အထိမ်းအမှတ် အဖြစ် ကျင်းပသော ၇၂ နိုင်ငံ ပါဝင်သည့် ကမ္ဘာ့ ပန်းချီ ပြိုင်ပွဲတွင် *ဝေးမြေခြားမှ စကားလက်ဆောင်၊ တေးလက်ဆောင်* ပန်းချီကားဖြင့် ဗြိတိသျှ အသံလွှင့် ကော်ပိုရေးရှင်း အရှေ့တိုင်း ဌာနခွဲ၏ ပထမ ဆုကို ရရှိ ခဲ့သည်။

ကွယ်လွန်ချိန် အထိ ဆောင်းပါး၊ ဝတ္ထုတိုပေါင်း ၁၅၀ ကျော်၊ ကဗျာပေါင်း ၅၀၀ ကျော်၊ သီချင်းပေါင်း ၂၅၀ ကျော်နှင့် ရေဆေး၊ ဆီဆေး၊ ခဲမှုန်း စသည့် ပန်းချီ ကားပေါင်း ၇၀၀ ကျော် ပြုစု ရေးဆွဲ ခဲ့သည်။ ပုံနှိပ် ထုတ်ဝေခြင်း မပြုရ သေးသည့် ကြုံရာလမ်း ကဗျာ စာအုပ် လက်ရေးမူ ကျန်ရှိ ခဲ့သည်။

၁၉၉၀ ပြည့်နှစ် ဖေဖော်ဝါရီ ၁၃ ရက်နေ့တွင် မန္တလေးမြို့၌ ကွယ်လွန် ခဲ့သည်။

## ကိုးကား 
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ ကဗျာဆရာများ
ကဏ္ဍ:မြန်မာ စာရေးဆရာများ
ရွှေချက်သိုစေတီ

**ရွှေချက်သိုစေတီ** သည် စစ်ကိုင်းတိုင်းဒေသကြီး၊ ရွှေဘိုမြို့ရှိ ရွှေဘုံရတနာ မင်္ဂလာနန်းတော်၏ မြောက်ဘက်တွင် တည်ရှိသည်။ အလောင်းဘုရားမွေးဖွားခဲ့ရာ နေရာဖြစ်သည်။
မယိမ်တက်

**မယိမ်တက်** (ခေါ်) **မအိမ်တက်** ပွဲအခမ်းအနားသည် ရခိုင်တိုင်း သံတွဲမြို့နယ်တွင် ရှေးနှစ်ပေါင်း များစွာကပင် အစဉ်အလာ တည်ရှိခဲ့သော လက်ထပ်ထိမ်းမြားခြင်း ဆိုင်ရာ ရိုးရာယဉ်ကျေးမှု တစ်ရပ်ဖြစ်သည်။ 

## ဝေါဟာရ အဓိပ္ပာယ် 
မယိမ်တက် စကား ဝေါဟာရ မှာ "မယားအိမ်တက်"၊ "မအိမ်တက်"ဟူသော စကား အသုံးအနှုန်းမှ ပြောင်းလဲခေါ်တွင်လာသည့် ဝေါဟာရ စကားအသုံးအနှုန်း တစ်ရပ်ဖြစ်သည်။ ၎င်းကို "မယားအိမ်တက်" ဟူ၍လည်း ခေါ်ဝေါ်သုံးစွဲကြသေးသည်။ 

မူလစကား မယားအိမ်တက်ကို မယအိမ်တက်၊ မယိမ်တက် ဟူ၍ သံတွဲနယ်မှ ရခိုင်များမှ အသံထွက်လေ့ရှိကြသည်။ ထို့အတူ မယားအိမ်တက် ဟူသော စကားအသုံးအနှုန်းကိုလည်း "မယိမ်တက်"ဟူ၍ ခေါ်ဝေါ်သုံးစွဲခြင်းလည်း ရှိကြပေသည်။ မ´အိမ်တက်ဟူ၍ မ´စကားလုံးနှင့် ယိမ်စကားလုံးကို ခွဲ၍ ရွတ်ဆိုသည့် အသံထွက်မျိုး လုံးဝမဟုတ်ပါ။ မယိမ်တက်ဟူ၍သာ ခေါ်ဝေါ်သည်။

ထို့ကြောင့် မယိမ်တက်အခမ်းအနားသည် ထိမ်းမြားမင်္ဂလာပြုခြင်း ရိုးရာဓလေ့တွင် သတို့သား ​ယောက်ျားဖြစ်သူသည် မယားလောင်း (ဝါ) ဇနီးလောင်း သတို့သမီးအိမ်သို့ တက်ရောက်လက်ထပ်ရသည့် အခမ်းအနားပင် ဖြစ်သည်။

## မယိမ်တက် အခမ်းအနားဆိုင်ရာ ရိုးရာဓလေ့ထုံးတမ်းများ 
မယိမ်တက်အခမ်းအနားသည် ရခိုင်ရိုးရာ လက်ထပ်ထိမ်းမြားခြင်း ဓလေ့ထုံးတမ်း၏ အစိတ်အပိုင်း တစ်ရပ်ဖြစ်သည်။
## ကိုးကား
အောင်မြေ (ရွှေဘို)

ရွှေဘိုမြို့၏ တောင်ဘက် ရွှေဘို မန္တလေးကားလမ်း ဘေးတွင် တည်ရှိသည်။ အလောင်းဘုရား အထွဋ်အထိပ် မရောက်ခင်က ထိုနေရာတွင် ကျားကို သမင်ကလိုက်ခြင်း မြွေကို ဖားကမြိုခြင်း စသည့် နမိတ်များ ပေါ်ခဲ့သည်ဟု ဆိုစမတ် ပြုကြသည်။ ကိုလိုနီခေတ်တွင် သချိုင်းဖြစ်ခဲ့သော်လည်း ယခုအခါတွင်မူ သာသနိကနယ်မြေဖြစ်သည်။ စာသင်တိုက်ပေါင်းမြောက်မြားစွာ ရှိသည်။ ကျောင်းထိုင်ဘုန်းကြီးသင်တန်းကျောင်း လည်းတည်ရှိသည်။ ကျောင်းဝင်းအတွင်းတွင် သိကြားမင်းရုပ်တုတစ်ခုရှိ၏။ ထိုသိကြားမင်းရုပ်တု၏ ဘေးတွင် သဲများရှိသည်။ မြို့ခံအများစုသည် ထိုသိကြားမင်းရုပ်တုထား လက်ရစ်သုံးပတ် ပတ်ကာ ထိုသဲများကို(အောင်မြေသဲ) အဆောင်အဖြစ်အသုံးပြုလေ့ရှိသည်။

## ကိုးကား
မင်းရှင်နောင်

## မင်းရှင်နောင် (၁၉၁၉ - ၁၉၆၉) 
မုံရွာ ခရိုင် ခိုးသန်း ရွာ၌ အဖ ဒိစတြိတ် ကောင်စီ လူကြီး ဟောင်းနှင့် ကုန်သည် ဦးပေါ၊ အမိ ဒေါ်စုညွန့် တို့က ၁၉၁၉ ခုနှစ် (မလိခ ကမူ ၁၉၂ဝ ပြည့်နှစ်ဟု ဖော်ပြ ထားသည်။) တွင် မွေးဖွားသည်။ အမည်ရင်း ဦးစိန်ဝင်း ဖြစ်၍၊ စာရေးဆရာ ဘဝင်း၏ ညီ ဖြစ်သည်။

ခိုးသန်းရွာ မူလတန်း ကျောင်းတွင် စတင် ပညာ သင်ကြား ခဲ့၏။ ၁၃ နှစ်သား အရွယ် သာမဏေ ဘဝဖြင့် သဒ္ဒါ၊ သင်္ဂြိုဟ်၊ အဘိဓာန်၊ ဆန်း၊ အလင်္ကာ ကျမ်းများကို လယ်တီ ပဏ္ဍိတ ဦးမောင်ကြီးနှင့် မုံရွာ လယ်တီတိုက် လယ်တီ ဦးကောဝိဒ (ဒဂုန် မဂ္ဂဇင်း လက်ထောက် အယ်ဒီတာ ပုပ္ပား ဦးကျော်ရင်) တို့ ထံတွင် ဆည်းပူး ခဲ့သည်။ လယ်တီ ဦးကောဝိဒ ထံမှာပင် ပိဋကတ် စာပေနှင့် သက္ကတ ဘာသာ တို့ကို သင်ယူ တတ်မြောက် ခဲ့သည်။ သာမဏေ ဘွဲ့မှာ 'ရှင်ကုလိန်' ဖြစ်သည်။ ပါမောက္ခ မစ္စတာလု (စ်) ပုဂံ ကျောက်စာ များကို ဖတ်ရာတွင် ပါဠိ၊ သက္ကတ ဘာသာ များနှင့် စပ်၍ သာမဏေ ဘဝ ဖြင့်ပင် ကူညီ ဖတ်ပေး ခဲ့သည်။ ၁၉၄ဝ ပြည့်တွင် အမရပူရသို့ ပြောင်းရွှေ့ သီတင်း သုံးသည်။ အသက် ၂၃ နှစ် အရွယ် (၁၉၄၂) ဂျပန် ခေတ်တွင် ရဟန်း ဘဝကို စွန့်၍ မုံရွာတွင် အိမ်ထောင် ပြုသည်။ ဒုတိယ ကမ္ဘာစစ် အတွင်းတွင် မုံရွာ မြောက်ပိုင်း အာရှ လူငယ် အသင်း ဥက္ကဋ္ဌ အဖြစ် ဆောင်ရွက် ခဲ့သည်။ စစ်ပြီး ခေတ်၌ မန္တလေး မြို့တွင် အပတ်စဉ် စာပေ ကလပ် စာစောင်ကို ဦးစီး ထုတ်ဝေ ခဲ့သည်။ ၁၉၄၇ ခန့်တွင် ဒဂုန် မဂ္ဂဇင်း လက်ထောက် အယ်ဒီတာ (အယ်ဒီတာ အဖွဲ့ဝင်) အဖြစ် ဆောင်ရွက်သည်။ ထို့နောက် ပြဇာတ် ဒါရိုက်တာ၊ ရုပ်ရှင် ဇာတ်ညွှန်းရေး ဆရာ၊ ရုပ်ရှင် ဒါရိုက်တာ လုပ်ကိုင် ခဲ့သည်။ ရုပ်ရှင် ကောင်စီ၏ ပထမဆုံး ဒုဥက္ကဋ္ဌ အဖြစ် ဆောင်ရွက် ခဲ့သည်။

ရှင်သာမဏေ ဘဝ ကပင် စာပေ လောက၌ အခြေချ ခဲ့သည်။ ထင်ရှားသည့် စာအုပ် များမှာ အသက် ၁၇ နှစ် အရွယ်တွင် ရေးသား ခဲ့ပြီး၊ မန္တလေး လူထု စာအုပ် တိုက်က ထုတ်ဝေ ခဲ့သည့် စာဆိုတော် ကာလီဒါသ အတ္ထုပ္ပတ္တိ [၁၉၃၆ (ခန့်)၊ ၁၉၆၉] (မလိခ ကမူ ၁၉၄၁ ဟု ဖော်ပြ ထားသည်။)၊ ဘရတ ဝတ္ထုတော်ကြီး (၁၉၃၈)၊ အလကား ဘိုးဘိုးအောင် [၁၉၄ဝ (ခန့်)] တို့ပင် ဖြစ်သည်။ အိန္ဒိယ ပဒေသရာဇ် အသိုင်းအဝန်းတွင် ခေတ်စား ခဲ့သော 'မဟာဘာရတ' နှင့် 'ကာလီဒါသ' တို့၏ ဇာတ်လမ်းများ၊ အချက်အလက် များကို သက္ကတ ဘာသာမှ ယူ၍၊ မြန်မာ့ နန်းတွင်းဇာတ် 'မဏိကက်'၊ 'ဣန္ဒာဝံသ' ပုံစံ မြန်မာ စကားလုံး အယဉ်အနွဲ့ တို့ဖြင့် တန်ဆာ ဆင်ထားသည်။ အချစ်၊ ဝိညာဉ်ပြောင်း၊ ဝိညာဉ်လွဲ ပြွမ်းတီးကာ စကားပြေတွင် ကာရန်စွက် ရေးသား ထားသည်။ မည်သည့် မူရင်း စာအုပ်မှ ယူထားကြောင်းကို ဖော်ပြ မထားချေ။ မြန်မာ့ အလင်း သတင်းစာတွင် 'ငွေတာရီ' အမည်ရှိ အခန်းဆက် ဝတ္ထုရှည်ကြီး ရေးသားနည်းကို စတင် ခဲ့သူ အဖြစ်လည်း ထင်ရှားသည်။ 'ချစ်ရိပ်သာ' အမည်ရှိ ပထမဆုံး ကဗျာ ဝတ္ထုကို ဒဂုန် မဂ္ဂဇင်းတွင် ရေးသား ခဲ့သည်။ 'အချစ်နှင့် အမုန်း' ဒဂုန် မဂ္ဂဇင်း ဝတ္ထုရှည်မှာ ထင်ရှားသည်။ စိတ်ဓာတ် ဖောက်ပြန် ပြောင်းလဲမှုနှင့် ဆန်းကြယ်မှု တို့ကို အဓိကထား ရေးသား ထားသော ကြောင့်ပင် ဖြစ်သည်။

'အချစ်ကြွေး'၊ 'သင် ဘယ်လဲ' စသည့် ပြဇာတ် များကို တင်ဆက် ခဲ့သည်။ ညောင်ရမ်း ညီနောင်၊ မင်းကုသ၊ ဗိမ္ဗိသာရ၊ ဝိဇယကုမ္မာ စသည့် ဇာတ်ကားများ အပါအဝင် ရုပ်ရှင် ဇာတ်ညွှန်း များစွာ ရေးသား ခဲ့သည်။

၁၉၆၉ ခုနှစ် ဧပြီလ ၂၅ ရက်နေ့ နံနက် ၅ နာရီ ၂ဝ မိနစ်တွင် အသည်း ကင်ဆာ ရောဂါဖြင့် ရန်ကုန် ပြည်သူ့ ဆေးရုံကြီး၌ ကွယ်လွန် ခဲ့သည်။ ကွယ်လွန်သူ၏ ဆန္ဒ အရ ရုပ်ကလာပ်ကို ဆေး သုတေသန အတွက် အသုံး ပြုနိုင်ရန် ဆေး တက္ကသိုလ် (၁) သို့ လှူဒါန်း ခဲ့သည်။ ကွယ်လွန်ချိန်တွင် ရန်ကုန် ကျောက်ကုန်း မိုးကောင်းလမ်း နေအိမ်တွင် ဇနီး ဒေါ်တင်ရွှေနှင့် သာသမီး လေးဦး ကျန်ရစ် ခဲ့သည်။

## စာညွှန်း 
## ကိုးကား 
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
မင်းပြားမြို့

**မင်းပြားမြို့**သည် ရခိုင်ပြည်နယ် မြောက်ဦးခရိုင်တွင် ပါဝင်သော မင်းပြားမြို့နယ်တို့၏ ရုံးစိုက်မြို့ဖြစ်သည်။ မင်းပြားမြို့သည် စစ်တွေမြို့၏ အရှေ့မြောက်ဘက် ၃၈ မိုင် အကွာတွင် လေးမြို့မြစ်ခွဲတစ်ခု၏ လက်ယာဘက်ကမ်းဘေးတွင် တည်ရှိသည်။  

မင်းပြားမြို့နယ်သည် အနောက်ဘက်တွင်
ပေါက်တောမြို့နယ်နှင့်လည်းကောင်း ၊ မြောက်ဘက်နှင့် အနောက်မြောက်ဘက်တွင် မြောက်ဦးမြို့နယ်နှင့်လည်းကောင်း ၊ အရှေ့မြောက်ဘက်တွင် ပလက်၀မြို့နယ် (ချင်းပြည်နယ်) ၊ ကန်ပက်လက်မြို့နယ်(ချင်းပြည်နယ်)တို့နှင့်လည်းကောင်း ၊ အရှေ့ဘက်တွင် စေတုတ္တရာမြို့နယ် (မကွေးတိုင်းဒေသကြီး)နှင့်လည်းကောင်း ၊ အရှေ့တောင်ဘက်တွင် အမ်းမြို့နယ်နှင့်လည်းကောင်း ၊ တောင်ဘက်တွင် မြေပုံမြို့နယ်တို့နှင့်လည်း‌ကောင်း နယ်နမိတ်ချင်းထိစပ်လျက်ရှိသည်။   

မင်းပြားမြို့၏ လူဦးရေမှာ ၂၀၁၄ ခုနှစ် သန်းခေါင်စာရင်းအရ ၁၆၉,၂၀၈ ယောက် ဖြစ်သည်။ မင်းပြားမြို့နယ်၏ အကျယ်အဝန်း မှာ ၁,၆၂၃ စတုရန်းမိုင်ဖြစ်၍ မြို့နယ်တွင် ကျေးရွာပေါင်း ၁၃၆ ရွာရှိသည်။ 

မင်းပြားနယ်သည် မြေဩဇာကောင်းမွန်ထက်သန်သော ကျောထောက်နောက်ခံနယ်ရှိသည်။ လယ်ယာစိုက်ပျိုးရေးကိုလုပ်ကိုင်သဖြင့် ဆန်စပါးထွက်သည်။ ကူးသန်းသွားလာရေးတွင် ရေလမ်းကို အားကိုးအားထားပြုရသည်။ စစ်တွေသို့ ရေကြောင်းဖြင့် သွားရသည်။ စစ်တွေ-ကျောက်ဖြူသွား သင်္ဘောများသည် မင်းပြားမြို့တွင် ဆိုက်ကပ်သည်။ မင်းပြားမြို့မှသည် မြောင်းဘွယ်မြို့၊ မြို့ဟောင်းမြို့၊ တိန်ညို၊ သရက်တပင်မြို့များကို ဖြတ်၍ ကျောက်တော်သို့ ပေါက်သော ကားလမ်းရှိသည်။

မင်းပြားမြို့၏နာမည် အဓိပ္ပာယ်မှာ မင်းက ဒီနေရာမှာ မြို့တည်ပါလို့ ပြခဲ့တဲ့အတွက်**မင်းပြ** လို့ခေါ်ထွင် ရာမှ **မင်းပြား** ဖြစ်သွားရခြင်း ဖြစ်သည်။ မင်းပြားမြို့သည် ဧရိယာအားဖြင့် မကျယ်ဝန်းသော်လည်း ဖွဲ့စည်းထားပုံမှာ အလွန် စည်းစနစ်ကျလှသည်။ မြို့၏အနေအထားသည် အရပ်လေးမျက်နှာ အလိုက်ဘဲ အရှေ့အရပ်ကို ရှေ့လှည့်ပြီးတော့ အရှေ့ အနောက် တောင် မြောက် တည်ရှိနေသည်။ မြို့သည် အရှေ့အနောက် ဧရိယာ ကျဉ်း၍ တောင်နှင့်မြောက်ကို အလျားရှည်ရှည် ရှိနေသည်။ 

မြို့၏အရှေ့ ဘက်တွင် မြို့မဈေးကြီးရှိသည်။ မြို့၏ အနောက်ဘက်ဆုံးတွင် ရိုးမတောင်စွယ်တန်းတစ်ခုမှာ တောင်နှင့်မြောက် သွယ်တန်းလျက်ရှိသည်။ ထိုတောင်တန်းသည် ဘုရားလောင်းကျီးမင်း ဘဝဖြစ်စဉ်က ကျင်လည်ခဲ့သောတောင်ဖြစ်သဖြင့် **ကျီးတောင်** ဟု ခေါ်တွင်ရာမှ **ကျိန်းတောင်** ဖြစ်သွားလေသည်။ ကျိန်းတောင်ပေါ်တွင် စေတီ၊ ပုထိုးတွေ၊ ဗုဒ္ဓဝင်ပြခန်းများနှင့် ကြည်ညိုဖွယ်ရှိပြီး နှစ်စဉ် ဘုရားပွဲ ကျင်းပလေ့ရှိသည်။ တောင်ခြေရင်းတွင် ဘုန်းကြီးကျောင်းများ စီတန်းပြီး ရှိနေသည်။ တောင်ခြေတွင် တစ်မြို့လုံး၏ အသက်သွေးကြော ပမာအရေးကြီးလှသော မင်းကန်လို့ ခေါ်သည့် သောက်ရေကန်ကြီး တည်ရှိသည်။

## ပညာရေး 
မင်းပြားမြို့တွင် အခြေခံပညာရေး အထက်တန်း၊ အလယ်တန်း၊ မူလတန်းကျောင်းများ တည်ရှိသည်။

မင်းပြားမြို့တွင် နယ်စပ်ဒေသတိုင်းရင်းသားလူငယ်များဖွံ့ဖြိုးရေးသန်တန်းကျောင်း ရှိသည်။

## ကျန်းမာရေး 
*မြို့နယ်ပြည်သူဆေးရုံ၊မင်းပြားမြို့
*တိုင်းရင်းဆေးရုံ
## အားကစား 
မင်းပြားမြို့တွင် မင်းပြားဘောလုံးအားကစားကွင်း ရှိပြီး ဘောလုံးအားကစားပြိုင်ပွဲများ ကျင်းပလေ့ရှိသည်။

## ထူးခြားချက် 
မင်းပြားမြို့ရဲ့ ထူးခြားချက်တစ်ခုက မြို့ပေါ်ကို မြင်းမဝင်ရ၊ မြင်း မတက်ရဖြစ်သည်။ မြို့တော်ရှင်မ သဘောမကျဟု ဆိုသည်။ မြင်းတက်လျှင် မြင်းဝင်လျှင် မီးလောင်တတ်သည်ဟု အယူစွဲရှိကြသည်။

## ကိုးကား
မင်္ဂလာဒုံ လေတပ်စခန်းဌာနချုပ်

**မင်္ဂလာဒုံ လေတပ်စခန်းဌာနချုပ်**သည် ရန်ကုန် အပြည်ပြည်ဆိုင်ရာလေဆိပ်၏ဘေးတွင် ကပ်လျှက်တည်ရှိသည်။ ၎င်းသည် မြန်မာ့တပ်မတော်(လေ)၏ ပထမဆုံးသော လေတပ်အခြေစိုက်စခန်း ဖြစ်သည်။ ဇွန်လ ၁၆ ရက်၊ ၁၉၅၀ ခုနှစ်တွင် စတင်တည်ထောင်ခဲ့ပြီး နိုင်ငံ၏ အဓိကလေတပ်အခြေစိုက်စခန်းဖြစ်သည်။

## ကိုးကား 
ကဏ္ဍ:တပ်မတော်(လေ)၏ လေတပ်စခန်းဌာနချုပ်များ
ကွန်ပျူတာ ပရိုဂရမ်မာ

ပရိုဂရမ်မာ သို့ ကွန်ပျူတာ ပရိုဂရမ်မာ တို့သည်  ပရိုဂရမ်းမင်း ဘာသာရပ်များကို အသုံးပြု၍ ကွန်ပျူတာ ပရိုဂရမ်များ (Computer software) ကို တီထွင်ဖန်တီးရေးသားသူဟု အဓိပ္ပာယ်ရသည်။ (source code များကို ရေးသွင်းသူသက်သက်လည်းဖြစ်နိုင်သည်)။ ကွန်ပျူတာ ပရိုဂရမ်မာ တို့သည် computer programming တစ်ခုခုအား ကျွမ်းကျင်သူ သို့မဟုတ် software ၏ source code များကို အထွေထွေရေးသားသော သူဖြစ်သည်။ (ပရိုဂရမ်မာ များသည် သူတို့၏ ကျွမ်းကျင်မှုအလိုက် (Java, Delphi, C++, Python, Ruby စသည့် ပရိုဂရမ်မင်း ဆော့ဖ်ဝဲများသုံးစွဲရေးသားလေ့ရှိသည်။) ပရိုဂရမ်မာ သည် software developer, software engineer, computer scientist, သို့ software analyst တို့မဟုတ်ပေ။ ထိုအလုပ်များသည် ပရိုဂရမ်ပြုလုပ်ခြင်း အသိအနည်းငယ်အပြင် အခြား software engineering အသိ များပိုမိုလိုအပ်ချက်ရှိသည်။ ထိုအကြောင်းများကြောင့် ထိုအလုပ်ပညာရှင်များက ပရိုဂရမ်မာ ဟုခေါ်လျှင် source code များကို ရေးသားသူအဖြစ် နှိမ့်ချ၍ ခေါ်သည်ဟု ယူဆကြသူလည်းရှိတတ်သည်။ အဆိုပါ developer, analysts, computer scientist, ပရိုဂရမ်မာ ဆိုသောအလုပ်သဘာဝများအပေါ် ပညာရှင် အချင်းချင်း ငြင်းဆိုကြလျက်ရှိသည်။